ai4bharat/Pralekha huggingface dataset:
ਗ੍ਰਹਿ ਮੰਤਰਾਲਾ
ਸ਼੍ਰੀ ਅਮਿਤ ਸ਼ਾਹ ਨੇ ਸਾਰੇ ਕੇਂਦਰੀ ਹਥਿਆਰਬੰਦ ਪੁਲਿਸ ਬਲਾਂ ਦੇ ਡਾਇਰੈਕਟਰਜ਼ ਜਨਰਲ ਦੀ ਸਮੀਖਿਆ ਮੀਟਿੰਗ ਦੀ ਪ੍ਰਧਾਨਗੀ ਕੀਤੀ
ਸੀਏਪੀਐੱਫ਼ ਦੀ ਸੁਰੱਖਿਆ ਤੇ ਸਲਾਮਤੀ ਹੈ ਮੋਦੀ ਸਰਕਾਰ ਦੀ ਤਰਜੀਹ: ਸ਼੍ਰੀ ਅਮਿਤ ਸ਼ਾਹ
ਕੋਵਿਡ ਜੋਧਿਆਂ ਦੇ ਸਿਹਤ ਚੈੱਕ ਅਪ ਅਤੇ ਇਲਾਜ ਲਈ ਉਚਿਤ ਇੰਤਜ਼ਾਮ ਜਾਰੀ ਰਹਿਣਗੇ; ਮੌਤ ਹੋਣ ਦੀ ਹਾਲਤ ਵਿੱਚ ਬਕਾਇਆਂ ਦੇ ਸਮੇਂ–ਸਿਰ ਭੁਗਤਾਨ ਯਕੀਨੀ ਬਣਾਏ ਜਾਣ: ਗ੍ਰਹਿ ਮੰਤਰੀ
ਸੀਏਪੀਐੱਫ਼ ਦੇ ਅਮਲੇ ਲਈ ਸਮਰਪਿਤ ਹਸਪਤਾਲ / ਸੁਵਿਧਾ ਸਥਾਪਤ ਕੀਤੀ ਜਾਵੇਗੀ: ਸ਼੍ਰੀ ਅਮਿਤ ਸ਼ਾਹ
ਕੇਂਦਰੀ ਗ੍ਰਹਿ ਮੰਤਰੀ, ਸ਼੍ਰੀ ਅਮਿਤ ਸ਼ਾਹ ਨੇ ਅੱਜ ਸਾਰੇ ਕੇਂਦਰੀ ਹਥਿਆਰਬੰਦ ਪੁਲਿਸ ਬਲਾਂ  ਦੇ ਡਾਇਰੈਕਟਰਜ਼ ਜਨਰਲ  ਨਾਲ ਸਮੀਖਿਆ ਮੀਟਿੰਗ ਕੀਤੀ। ਉਨ੍ਹਾਂ ਕੋਵਿਡ–19 ਮਹਾਮਾਰੀ ਦੇ ਇਸ ਔਖੇ ਹਾਲਾਤ ਵਿੱਚ ਸਾਡੇ ਸੀਏਪੀਐੱਫ਼ ਵੱਲੋਂ ਕੀਤੇ ਜਾ ਰਹੇ ਕੰਮ ਦੀ ਸ਼ਲਾਘਾ ਕੀਤੀ।
ਸ਼੍ਰੀ ਸ਼ਾਹ ਨੇ ਕਿਹਾ ਕਿ ਮੋਦੀ ਸਰਕਾਰ ਨਾ ਸਿਰਫ਼ ਕੋਵਿਡ–19 ਲਾਗ ਫੈਲਣ ਤੋਂ ਫ਼ਿਕਰਮੰਦ ਹਨ, ਸਗੋਂ ਸੀਏਪੀਐੱਫ਼ ਜਵਾਨਾਂ ਦੀ ਸੁਰੱਖਿਆ ਤੇ ਭਲਾਈ ਯਕੀਨੀ ਬਣਾਉਣ ਲਈ ਵੀ ਪ੍ਰਤੀਬੱਧ ਹੈ। ਗ੍ਰਹਿ ਮੰਤਰੀ ਨੇ ਹਰੇਕ ਸੀਏਪੀਐੱਫ਼ ਵਿੱਚ ਕੋਵਿਡ–19 ਤੋਂ ਪ੍ਰਭਾਵਿਤ ਸੁਰੱਖਿਆ ਕਰਮਚਾਰੀਆਂ ਦੀ ਸਿਹਤ ਦੀ ਜਾਣਕਾਰੀ ਲੈਣ ਦੇ ਨਾਲ–ਨਾਲ ੳਨ੍ਹਾਂ ਦੀ ਜਾਣਕਾਰੀ ਵੀ ਲਈ, ਜਿਨ੍ਹਾਂ ਦੇ ਕੋਰੋਨਾ ਵਾਇਰਸ ਦਾ ਕੋਈ ਲੱਛਣ ਵਿਖਾਈ ਨਹੀਂ ਦਿੰਦਾ।
ਮੀਟਿੰਗ ਦੌਰਾਨ ਹਰੇਕ ਸੀਏਪੀਐੱਫ਼ ਵੱਲੋਂ ਮਹਾਮਾਰੀ ਰੋਕਣ ਲਈ ਕੀਤੇ ਸ਼ਾਨਦਾਰ ਉਪਾਵਾਂ ਦੀ ਵੀ ਚਰਚਾ ਕੀਤੀ ਗਈ। ਇਸ ਦੇ ਨਾਲ ਹੀ ਮੈੱਸ ਵਿੱਚ ਵਿਵਸਥਾਵਾਂ ਬਦਲਣਾ ਤੇ ਬੈਰਕ ਵਿੱਚ ਰਹਿਣ ਦੀ ਸਹੂਲਤ ਨੰ ਬਿਹਤਰ ਬਣਾਉਣਾ; ਸਾਵਧਾਨੀਆਂ ਬਾਰੇ ਜਾਗਰੂਕਤਾ ਤੇ ਸਿਖਲਾਈ ਮੁਹੱਈਆ ਕਰਵਾਉਣਾ; ਆਯੁਸ਼ ਮੰਤਰਾਲੇ ਦੇ ਦਿਸ਼ਾ–ਨਿਰਦੇਸ਼ਾਂ ਅਨੁਸਾਰ ਰੋਗ ਪ੍ਰਤੀਰੋਧਕ ਸ਼ਕਤੀ ਨੂੰ ਵਧਾਉਣਾ ਤੇ ਸੁਰੱਖਿਆ ਕਰਮਚਾਰੀਆਂ ਦੀ ਉਮਰ ਤੇ ਉਨ੍ਹਾਂ ਦੀ ਸਿਹਤ ਦੇ ਇਤਿਹਾਸ ਨੂੰ ਧਿਆਨ ’ਚ ਰੱਖਦਿਆਂ ਉਚਿਤ ਅਮਲਾ ਪ੍ਰਬੰਧ ਯਕੀਨੀ ਬਣਾਉਣ ਜਿਹੇ ਵਿਸ਼ਿਆਂ ਬਾਰੇ ਚਰਚਾ ਹੋਈ।
ਕੋਵਿਡ–19 ਵਿਰੁੱਧ ਜੰਗ ਵਿੱਚ ਸੀਏਪੀਐੱਫ਼ ਦੇ ਕਰਮਚਾਰੀਆਂ ਦੇ ਜਤਨਾਂ ਦੀ ਸ਼ਲਾਘਾ ਕਰਦਿਆਂ ਸ਼੍ਰੀ ਸ਼ਾਹ ਨੇ ਸੀਨੀਅਰ ਅਧਿਕਾਰੀਆਂ ਨੂੰ ਕਿਹਾ ਕਿ ਉਹ ਮੌਤ ਹੋਣ ਦੇ ਮਾਮਲਿਆਂ ਵਿੱਚ ਬਕਾਇਆ ਰਕਮ, ਜਿਵੇਂ ਐਕਸ ਗ੍ਰੇਸ਼ੀਆ ਰਕਮ, ਬੀਮਾ ਆਦਿ ਦੇ ਸਮੇਂ–ਸਿਰ ਭੁਗਤਾਨ ਸਮੇਤ ਹੋਰ ਅਹਿਮ ਚੀਜ਼ਾਂ ਯਕੀਨੀ ਬਣਾਉਣ; ਪ੍ਰਭਾਵਿਤ ਕਰਮਚਾਰੀਆਂ ਤੇ ਉਨ੍ਹਾਂ ਦੇ ਪਰਿਵਾਰਾਂ ਦੇ ਸੰਪਰਕ ਵਿੱਚ ਰਹਿਣ। ਇਸ ਤੋਂ ਇਲਾਵਾ ਗ੍ਰਹਿ ਮੰਤਰੀ ਨੇ ਕੋਵਿਡ–19 ਤੋਂ ਪ੍ਰਭਾਵਿਤ ਸੀਏਪੀਐੱਫ਼ ਕਰਮਚਾਰੀਆਂ ਲਈ ਇੱਕ ਸਮਰਪਿਤ ਹਸਪਤਾਲ / ਸੁਵਿਧਾ ਦੀ ਸਥਾਪਨਾ ਤੇ ਪ੍ਰਭਾਵੀ ਟ੍ਰੇਸਿੰਗ ਤੇ ਪਰੀਖਣ ਸਹੂਲਤਾਂ ਵਧਾਉਣ ਸਮੇਤ ਉਨ੍ਹਾਂ ਸਿਹਤ ਦੀ ਜਾਂਚ ਤੇ ਇਲਾਜ ਦੀ ਉਚਿਤ ਵਿਵਸਥਾ ਯਕੀਨੀ ਬਣਾਉਣ ਲਈ ਕਿਹਾ।
ਗ੍ਰਹਿ ਮੰਤਰੀ ਨੇ ਇਹ ਵੀ ਸੁਝਾਅ ਦਿੱਤਾ ਹੈ ਕਿ ਸਾਰੇ ਸੀਏਪੀਐੱਫ਼  ਵਿਚਾਲੇ ਸਰਬੋਤਮ ਰੀਤਾਂ ਦਾ ਸਾਂਝੇ ਹੋਣਾ ਜ਼ਰੂਰੀ ਹੈ। ਉਨ੍ਹਾਂ ਅਨੁਸਾਰ ਸਿਹਤ ਨਾਲ ਸਬੰਧਤ ਪ੍ਰਬੰਧਕੀ ਮੁੱਦਿਆਂ ਦੀ ਪਾਲਣਾ, ਜਿਵੇਂ ਸਵੱਛਤਾ ਤੇ ਸੀਏਪੀਐੱਫ਼ ਕਰਮਚਾਰੀਆਂ ਵੱਲੋਂ ਵਾਜਬ ਸੁਰੱਖਿਆਤਮ ਕਿਟ ਦਾ ਉਪਯੋਗ ਯਕੀਨੀ ਬਣਾਉਣਾ ਆਦਿ ਲਈ ਮਿਆਰੀ ਆਪਰੇਟਿੰਗ ਕਾਰਜ–ਵਿਧੀ ਨੂੰ ਮੁਕੰਮਲ ਕਰਨਾ ਅਤਿ ਜ਼ਰੂਰੀ ਹੈ। ਗ੍ਰਹਿ ਰਾਜ ਮੰਤਰੀ, ਸ਼੍ਰੀ ਨਿਤਯਾਨੰਦ ਰਾਇ ਦੇ ਨਾਲ ਸੀਏਪੀਐੱਫ਼ ਦੇ ਡਾਇਰੈਕਟਰਜ਼ ਜਨਰਲ ਅਤੇ ਮੰਤਰਾਲੇ ਦੇ ਹੋਰ ਸੀਨੀਅਰ ਅਧਿਕਾਰੀਆਂ ਨੇ ਇਸ ਮੀਟਿੰਗ ਵਿੱਚ ਭਾਗ ਲਿਆ।
ਰੇਲ ਮੰਤਰਾਲਾ
ਤਿਉਹਾਰਾਂ ਦੇ ਮੌਸਮ ਦੇ ਦੌਰਾਨ, ਰੇਲਵੇ ਸਟੇਸ਼ਨਾਂ ’ਤੇ ਭੀੜ ਨੂੰ ਨਿਯੰਤਰਿਤ ਅਤੇ ਅਨੁਸ਼ਾਸਿਤ ਕਰਨ ਦੇ ਲਈ ਭਾਰਤੀ ਰੇਲ ਨੇ ਕਈ ਉਪਾਅ ਕੀਤੇ ਹਨ
ਪਲੇਟਫਾਰਮ ਨੰਬਰ ਦੀ ਜਾਣਕਾਰੀ ਪਹਿਲਾਂ ਹੀ ਦੇਣ ਦੇ ਨਾਲ-ਨਾਲ ਗੱਡੀਆਂ ਨੂੰ ਸੁਚਾਰੂ ਰੂਪ ਨਾਲ ਚਲਾਉਣ ਦੇ ਲਈ ਸਾਰੇ ਯਤਨ ਕੀਤੇ ਜਾਣਗੇ
ਸਪੈਸ਼ਲ ਗੱਡੀਆਂ ਸਮੇਤ ਸਾਰੇ ਰੈਕ ਨੂੰ ਚੱਲਣ ਦੇ ਨਿਰਧਾਰਤ ਸਮੇਂ ਤੋਂ ਘੱਟ ਤੋਂ ਘੱਟ 30 ਮਿੰਟ ਪਹਿਲਾਂ ਪਲੇਟਫਾਰਮ ’ਤੇ ਲਗਾਇਆ ਜਾਵੇਗਾ
ਵਿਅਸਤ ਸਮੇਂ ਦੇ ਦੌਰਾਨ ਸਮੁੱਚੀ ਦੇਖ-ਰੇਖ ਅਤੇ ਤਾਲਮੇਲ ਦੇ ਲਈ ਰੇਲਵੇ ਅਧਿਕਾਰੀਆਂ ਨੂੰ ਸਟੇਸ਼ਨਾਂ ’ਤੇ ਵਿਸ਼ੇਸ਼ ਡਿਊਟੀ ਅਧਿਕਾਰੀ ਦੇ ਰੂਪ ਵਿੱਚ ਤੈਨਾਤ ਕੀਤਾ ਗਿਆ ਹੈ
ਤਿਉਹਾਰਾਂ ਦੇ ਮੌਸਮ ਦੇ ਦੌਰਾਨ, ਰੇਲਵੇ ਸਟੇਸ਼ਨਾਂ ਅਤੇ ਗੱਡੀਆਂ ਵਿੱਚ ਯਾਤਰੀਆਂ ਦੀ ਸੰਖਿਆ ਵਿੱਚ ਕਈ ਗੁਣਾਂ ਵਾਧਾ ਦੇਖਿਆ ਜਾ ਰਿਹਾ ਹੈ। ਇਸ ਵਧੀ ਹੋਈ ਭੀੜ ਦੇ ਕਾਰਨ ਪੈਦਾ ਹੋਈਆਂ ਚੁਣੌਤੀਆਂ ਦੇ ਨਾਲ ਨਜਿੱਠਣ ਦੇ ਲਈ, ਭਾਰਤੀ ਰੇਲ ਨੇ ਰੇਲਵੇ ਸਟੇਸ਼ਨਾਂ ’ਤੇ ਭੀੜ ਨੂੰ ਨਿਯੰਤਰਿਤ ਕਰਨ ਅਤੇ ਅਨੁਸ਼ਾਸਿਤ ਕਰਨ ਦੇ ਲਈ ਕਈ ਉਪਾਅ ਕੀਤੇ ਹਨ।
ਵਰਤੀਆਂ ਜਾ ਰਹੀਆਂ ਵਿਭਿੰਨ ਸਾਵਧਾਨੀਆਂ ਇਸ ਤਰ੍ਹਾਂ ਹਨ:
-
ਜਿੱਥੋਂ ਤੱਕ ਸੰਭਵ ਹੋਵੇ, ਟ੍ਰੇਨਾਂ ਨੂੰ ਸੁਚਾਰੂ ਰੂਪ ਨਾਲ ਚਲਾਉਣ ਦੇ ਲਈ ਪਲੇਟ ਫਾਰਮ ਨੰਬਰ ਦੀ ਜਾਣਕਾਰੀ ਪਹਿਲਾਂ ਹੀ ਦੇਣ ਦੇ ਸਾਰੇ ਯਤਨ ਕੀਤੇ ਜਾ ਰਹੇ ਹਨ। ਪਲੇਟ ਫਾਰਮ ਨੰਬਰ ਵਿੱਚ ਕੋਈ ਬਦਲਾਅ ਨਹੀਂ ਕੀਤੇ ਜਾਣਗੇ। ਸਪੈਸ਼ਲ ਗੱਡੀਆਂ ਸਮੇਤ ਸਾਰੇ ਰੈਕ ਨੂੰ ਚੱਲਣ ਦੇ ਨਿਰਧਾਰਤ ਸਮੇਂ ਤੋਂ ਘੱਟ ਤੋਂ ਘੱਟ 30 ਮਿੰਟ ਪਹਿਲਾਂ ਪਲੇਟਫਾਰਮ ’ਤੇ ਲਗਾਇਆ ਜਾਵੇਗਾ।
-
ਗੱਡੀਆਂ ਦੇ ਬਾਰੇ ਵਿੱਚ ਪੁੱਛਤਾਛ ਅਤੇ ਐਲਾਨ ਦੀ ਉਚਿਤ ਪ੍ਰਣਾਲੀ ਸੁਨਿਸ਼ਚਿਤ ਕੀਤੀ ਜਾ ਰਹੀ ਹੈ। ਗੱਡੀਆਂ ਦੀ ਜਾਣਕਾਰੀ ਦੇਣ ਵਾਲੇ ਸਾਰੇ ਸੂਚਨਾ ਬੋਰਡ ਸਰਗਰਮ ਸਥਿਤੀ ਵਿੱਚ ਹੋਣਗੇ ਤੇ ਤਾਜ਼ਾ ਜਾਣਕਾਰੀ ਦਿਖਾਉਣਗੇ।
-
ਐਸਕੇਲੇਟਰ ਦੇ ਲਈ ਕਰਮੀਆਂ ਦੀ ਤੈਨਾਤੀ।
-
ਇੱਕ ਸਮਰਪਿਤ ਵ੍ਹੱਟਸਐਪ ਗਰੁੱਪ ਦੇ ਜ਼ਰੀਏ ਨਿਯਮਿਤ ਨਿਗਰਾਨੀ ਕੀਤੀ ਜਾ ਰਹੀ ਹੈ।
-
ਰੇਲਵੇ ਸਟੇਸ਼ਨ ਦੇ ਨੇੜੇ ਸਥਿਤ ਰੇਲਵੇ ਹਸਪਤਾਲਾਂ, ਰੇਲਵੇ ਡਿਸਪੈਂਸਰੀਆਂ ਨੂੰ ਰੇਲਵੇ ਸਟੇਸ਼ਨ ’ਤੇ ਕਿਸੇ ਵੀ ਸੰਭਾਵਿਤ ਹੋਣ ਵਾਲੀ ਘਟਨਾ ਦੀ ਸਥਿਤੀ ਵਿੱਚ ਤਿਆਰ ਰਹਿਣ ਦਾ ਨਿਰਦੇਸ਼ ਦਿੱਤਾ ਗਿਆ ਹੈ।
ਮਿੰਨੀ ਕੰਟਰੋਲ ਪੈਨਲ:
ਟਰਮੀਨਲ ਸਟੇਸ਼ਨਾਂ ’ਤੇ ਸੰਚਾਲਨ, ਵਪਾਰਕ, ਮਕੈਨੀਕਲ, ਇੰਜੀਨੀਅਰਿੰਗ, ਇਲੈਕਟ੍ਰੀਕਲ, ਆਰਪੀਐੱਫ ਅਤੇ ਮੈਡੀਕਲ ਦੇ ਨਾਮਿਤ ਕਰਮਚਾਰੀਆਂ ਦੇ ਨਾਲ  ਮਿੰਨੀ ਕੰਟਰੋਲ ਪੈਨਲ ਸਥਾਪਤ ਕੀਤੇ ਜਾ ਰਹੇ ਹਨ। ਇਨ੍ਹਾਂ ਪੂਰੀ ਤਰ੍ਹਾਂ ਨਾਲ ਲੈਸ ਮਿੰਨੀ ਕੰਟਰੋਲ ਰੂਮ ਵਿੱਚ ਟੈਲੀਫੋਨ, ਟ੍ਰੇਨ ਦੀ ਜਾਣਕਾਰੀ, ਪੈਨਲ ਰੂਮ ਕਨੈਕਟੀਵਿਟੀ, ਪਲੇਟਫਾਰਮ ਅਤੇ ਸਰਕੁਲੇਟਿੰਗ ਏਰੀਆ ਦਾ ਸੀਸੀਟੀਵੀ ਫੀਡ ਜਿਹੀਆਂ ਸੁਵਿਧਾਵਾਂ ਉਪਲਬਧ ਹਨ।
ਵਿਅਸਤ ਸਮੇਂ ਦੇ ਦੌਰਾਨ ਸਮੁੱਚੀ ਦੇਖ-ਰੇਖ ਅਤੇ ਤਾਲਮੇਲ ਦੇ ਲਈ ਅਧਿਕਾਰੀਆਂ ਨੂੰ ਸਟੇਸ਼ਨਾਂ ’ਤੇ ਵਿਸ਼ੇਸ਼ ਡਿਊਟੀ ਅਧਿਕਾਰੀ  ਦੇ ਰੂਪ ਵਿੱਚ ਤੈਨਾਤ ਕੀਤਾ ਗਿਆ ਹੈ।
ਵਧੇਰੇ ਯਾਤਰੀ ਇੰਤਜ਼ਾਰ ਖੇਤਰ ਅਤੇ ਸੁਵਿਧਾਵਾਂ:
ਟਰਮੀਨਲ ਸਟੇਸ਼ਨਾਂ ’ਤੇ ਸਰਕੁਲੇਟਿੰਗ ਏਰੀਆ ਵਿੱਚ 500 ਤੋਂ ਜ਼ਿਆਦਾ ਯਾਤਰੀਆਂ ਦੀ ਸਮਰੱਥਾ ਵਾਲੇ ਟੈਂਟ ਦੀ ਵਿਵਸਥਾ ਕੀਤੀ ਜਾ ਰਹੀ ਹੈ। ਅਸਥਾਈ ਇੰਤਜ਼ਾਰ ਖੇਤਰ, ਮੋਬਾਇਲ ਪਖਾਨੇ, ਟੈਂਟ ਖੇਤਰ ਦੇ ਸਾਹਮਣੇ ਵਾਧੂ ਪਾਣੀ ਦੇ ਨਲ,ਵਧੇਰੇ ਰਾਖਵੇਂ ਕਾਊਂਟਰ ਅਤੇ ਯੂਟੀਐੱਸ ਬੁਕਿੰਗ ਕਾਊਂਟਰ, ਪੁੱਛਤਾਛ ਕਾਉਂਟਰ, ਟ੍ਰੇਨ ਦੀ ਜਾਣਕਾਰੀ ਦੇ ਲਈ ਵੱਡੇ ਆਕਾਰ ਦੇ ਐੱਲਸੀਡੀ ਸਕਰੀਨ ਅਤੇ ਸਰਵਜਨਿਕ ਐਲਾਨ ਪ੍ਰਣਾਲੀ, ਭੋਜਨ ਅਤੇ ਨਾਸ਼ਤੇ ਦੇ ਲਈ ਸਟਾਲ ਅਤੇ ਆਰਪੀਐਫ ਹੈਲਪ ਡੈਸਕ ਕਾਊਂਟਰ ਦੀ ਵਿਵਸਥਾ ਕੀਤੀ ਗਈ ਹੈ।
ਮੈਡੀਕਲ ਸੁਵਿਧਾਵਾਂ:
06:00 ਵਜੇ ਤੋਂ ਲੈ ਕੇ 24:00 ਵਜੇ ਦੌਰਾਨ ਡਾਕਟਰਾਂ ਦੀ ਤੈਨਾਤੀ ਕੀਤੀ ਗਈ ਹੈ। ਟਰਮੀਨਲ ਸਟੇਸ਼ਨਾਂ ਦੇ ਨਾਲ-ਨਾਲ ਸਾਰੇ ਪ੍ਰਮੁੱਖ ਸਟੇਸ਼ਨਾਂ ’ਤੇ ਚੌਵੀ ਘੰਟੇ ਅਲਪ ਸੂਚਨਾ ’ਤੇ ਡਾਕਟਰ ਉਪਲਬਧ ਹਨ। ਸਟੇਸ਼ਨਾਂ ’ਤੇ ਪੈਰਾ-ਮੈਡੀਕਲ ਸਟਾਫ਼, ਲੋੜੀਂਦੀ ਸੰਖਿਆ ਵਿੱਚ ਸਟਰੈਚਰ ਅਤੇ ਵ੍ਹੀਲਚੇਅਰ ਦੇ ਨਾਲ ਪ੍ਰਾਥਮਿਕ ਮੈਡੀਕਲ ਕੇਂਦਰ ਦਾ ਪ੍ਰਾਵਧਾਨ ਕੀਤਾ ਗਿਆ ਹੈ। ਪ੍ਰਮੁੱਖ ਸਟੇਸ਼ਨਾਂ ’ਤੇ ਐਂਬੂਲੈਂਸ ਦੀ ਉਪਲਬਧਤਾ ਸੁਨਿਸ਼ਚਿਤ ਕੀਤੀ ਗਈ ਹੈ।
ਵਧੇਰੇ ਕਰਮਚਾਰੀਆਂ ਦੀ ਤੈਨਾਤੀ:
ਭੀੜ ਨੂੰ ਨਿਯੰਤਰਿਤ ਕਰਨ ਅਤੇ ਯਾਤਰੀਆਂ ਦੀ ਸਹਾਇਤਾ ਦੇ ਲਈ ਵਧੇਰੇ ਵਪਾਰਕ ਕਰਮਚਾਰੀਆਂ, ਆਰਪੀਐਫ ਅਤੇ ਆਰਪੀਐੱਸਐਫ, ਜੀਆਰਪੀ ਕਰਮੀਆਂ, ਸਿਵਲ ਡਿਫ਼ੈਂਸ ਦੇ ਸਵੈ-ਸੇਵਕਾਂ ਅਤੇ ਸਕਾਊਟ ਅਤੇ ਗਾਈਡਾਂ ਦੀ ਤੈਨਾਤੀ ਕੀਤੀ ਗਈ ਹੈ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਭਾਰਤੀ ਵਰਕਰਾਂ ਤੇ ਆਈਐਲਓ ਦੀ ਰਿਪੋਰਟ
ਗਲੋਬਲ ਵੇਜ ਰਿਪੋਰਟ 2020-21 ਦੇ ਸਿਰਲੇਖ ਨਾਲ ਆਈਐਲਓ ਦੀ ਰਿਪੋਰਟ: ਕੋਵਿਡ-19 ਦੇ ਸਮੇਂ ਵਿਚ ਉਜਰਤ ਅਤੇ ਘੱਟੋ ਘੱਟ ਤਨਖਾਹਾਂ ਆਈਐਲਓ ਦੀ ਸਰਕਾਰੀ ਵੈਬਸਾਈਟ ਤੇ ਉਪਲਬਧ ਹੈ।
ਏਸ਼ੀਆ ਅਤੇ ਪੈਸਿਫਿਕ ਵਿਚ ਵਰਕਰਾਂ ਦੀਆਂ ਔਸਤਨ ਘੱਟ ਤਨਖਾਹਾਂ ਅਤੇ ਕੰਮ ਦੇ ਲੰਬੇ ਘੰਟਿਆਂ ਸਮੇਤ ਭਾਰਤੀ ਵਰਕਰਾਂ ਦੇ ਵੱਖ-ਵੱਕ ਮੁੱਦਿਆਂ ਤੇ ਟਿੱਪਣੀਆਂ ਦੀ ਅੰਤਰਿਮ  ਰਿਪੋਰਟ 2006 ਤੋਂ 2019 ਦੇ ਅਰਸੇ ਲਈ ਸਮੁੱਚੀ ਉੱਚੀ ਵਾਸਤਵਿਕ ਤਨਖਾਹ ਦੀ ਤਰੱਕੀ ਅਨੁਸਾਰ ਭਾਰਤ ਦੂਜੇ ਦੇਸ਼ਾਂ ਨਾਲੋਂ ਕਿਤੇ ਅੱਗੇ ਹੈ। ਇਸ ਤੋਂ ਇਲਾਵਾ ਤਨਖਾਹਾਂ ਦੀ ਤੁਲਨਾਤਮਕ ਔਸਤ ਰਿਪੋਰਟ ਜੋ ਨੈਸ਼ਨਲ ਫਲੋਰ ਲੈਵਲ ਤੇ ਗਿਣੀ ਗਈ ਹੈ ਘੱਟੋ ਘੱਟ 176 ਰੁਪਏ ਪ੍ਰਤੀ ਦਿਨ ਹੈ। ਹਾਲਾਂਕਿ ਵਾਸਤਵਿਕ ਤਨਖਾਹਾਂ ਬਹੁਤ ਉੱਚੀਆਂ ਹਨ। ਜੇਕਰ ਵੱਖ-ਵੱਖ ਰਾਜਾਂ ਵਿਚ ਵਰਕਰਾਂ ਵਲੋਂ ਪ੍ਰਾਪਤ ਕੀਤੀ ਜਾ ਰਹੀ ਘੱਟੋ ਘੱਟ ਤਨਖਾਹ ਵੇਖੀ ਜਾਵੇ ਤਾਂ ਇਹ ਦੇਸ਼ ਵਿਚ 269 ਰੁਪਏ ਪ੍ਰਤੀ ਦਿਨ ਬਣਦੀ ਹੈ।
ਉਜਰਤਾਂ ਬਾਰੇ ਕੋਡ 2019, ਜੋ 8 ਅਗਸਤ, 2019 ਨੂੰ ਅਧਿਸੂਚਿਤ ਕੀਤਾ ਗਿਆ ਹੈ, ਸਾਰੇ ਵਰਕਰਾਂ ਲਈ ਭਾਵੇਂ ਉਹ ਸੰਗਠਤ ਖੇਤਰ ਦੇ ਹੋਣ ਜਾਂ ਗੈਰ-ਸੰਗਠਨ ਖੇਤਰ ਦੇ ਹੋਣ, ਲਈ ਘੱਟੋ ਘੱਟ ਤਨਖਾਹ ਦੇ ਕਾਨੂੰਨੀ ਅਧਿਕਾਰ ਦੀ ਸਿਰਜਣਾ ਕਰਦਾ ਹੈ। ਕਾਨੂੰਨੀ ਫਲੋਰ ਤਨਖਾਹ ਦਾ ਨਵਾਂਚਾਰ ਤਨਖਾਹਾਂ ਦੇ ਕੋਡ ਵਿਚ ਸ਼ਾਮਿਲ ਕੀਤਾ ਗਿਆ ਹੈ। ਕੋਡ ਉਪਯੁਕਤ ਸਰਕਾਰਾਂ ਵਲੋਂ ਵੱਖ-ਵੱਖ ਅੰਤਰਾਲਾਂ ਵਿਚ ਜੋ 5 ਸਾਲਾਂ ਤੋਂ ਵੱਧ ਨਾ ਹੋਣ, ਘੱਟੋ ਘੱਟ ਤਨਖਾਹਾਂ ਦੀ ਸਾਧਾਰਨ ਸਮੀਖਿਆ ਅਤੇ ਸੋਧ ਦੀ ਇਜਾਜ਼ਤ ਪ੍ਰਦਾਨ ਕਰਦਾ ਹੈ।
ਇਹ ਜਾਣਕਾਰੀ ਕਿਰਤ ਅਤੇ ਰੋਜ਼ਗਾਰ ਰਾਜ ਮੰਤਰੀ  ਸ਼੍ਰੀ ਸੰਤੋਸ਼ ਕੁਮਾਰ ਗੰਗਵਾਰ ਨੇ ਇਕ ਲਿਖਤੀ ਜਵਾਬ ਵਿਚ ਅੱਜ ਰਾਜ ਸਭਾ ਵਿਚ ਦਿੱਤੀ।
-----------------------
ਐਮਐਸ /ਜੇਕੇ
(Visitor Counter : 126
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਵਿੱਚ ਰੋਜ਼ਾਨਾ ਨਵੇਂ ਐਕਟਿਵ ਮਾਮਲਿਆਂ ਦੀ ਨਿਰੰਤਰ ਗਿਰਾਵਟ ਜਾਰੀ ਹੈ, ਪਿਛਲੇ 24 ਘੰਟਿਆਂ ਵਿੱਚ 16,504 ਐਕਟਿਵ ਕੇਸ ਆਏ ਹਨ,
99.5 ਲੱਖ ਵਿਅਕਤੀਆਂ ਦੀ ਸਿਹਤਯਾਬੀ ਨਾਲ ਭਾਰਤ ਵੱਲੋਂ ਸਭ ਤੋਂ ਉੱਚੀ ਗਲੋਬਲ ਰਿਕਵਰੀ ਦਰਜ ਕੀਤੀ ਜਾ ਰਹੀ ਹੈ
ਪਿਛਲੇ 11 ਦਿਨਾਂ ਦੌਰਾਨ ਲਗਾਤਾਰ ਇੱਕ ਕਰੋੜ ਵਿਅਕਤੀਆਂ ਦੇ ਟੈਸਟ ਕੀਤੇ ਗਏ
ਇੱਕ ਨਿਰੰਤਰ, ਪ੍ਰੋ-ਐਕਟਿਵ ਅਤੇ ਕੈਲੀਬਰੇਟਿਡ ਪਹੁੰਚ ਨਾਲ, ਭਾਰਤ ਵਿੱਚ ਰੋਜ਼ਾਨਾ ਨਵੇਂ ਪੁਸ਼ਟੀ ਵਾਲੇ ਮਾਮਲੇ ਨਿਰੰਤਰ ਗਿਰਾਵਟ ਦਰਜ ਕਰਵਾ ਰਹੇ ਹਨ। ਪਿਛਲੇ 24 ਘੰਟਿਆਂ ਵਿੱਚ 16,504 ਨਵੇਂ ਐਕਟਿਵ ਕੇਸ ਰਾਸ਼ਟਰੀ ਸੂਚੀ ਵਿੱਚ ਸ਼ਾਮਲ ਹੋਏ ਹਨ ।
ਰੋਜ਼ਾਨਾ ਪੁਸ਼ਟੀ ਵਾਲੇ ਮਾਮਲਿਆਂ ਵਿੱਚ ਆ ਰਹੀ ਲਗਾਤਾਰ ਗਿਰਾਵਟ ਨੇ ਐਕਟਿਵ ਮਾਮਲਿਆਂ ਦੀ ਗਿਣਤੀ ਵਿੱਚ ਨਿਰੰਤਰ ਗਿਰਾਵਟ ਨੂੰ ਯਕੀਨੀ ਬਣਾਇਆ ਹੈ। ਭਾਰਤ ਵਿੱਚ ਐਕਟਿਵ ਮਾਮਲਿਆਂ ਦੀ ਗਿਣਤੀ ਅੱਜ ਘਟ ਕੇ 2,43,953 ਰਹਿ ਗਈ ਹੈ। ਕੁੱਲ ਪੁਸ਼ਟੀ ਵਾਲੇ ਮਾਮਲਿਆਂ ਵਿੱਚ ਐਕਟਿਵ ਮਾਮਲਿਆਂ ਦੀ ਘੱਟ ਰਹਿ ਹਿੱਸੇਦਾਰੀ ਨੇ ਪੋਜੀਟਿਵ ਮਾਮਲਿਆਂ ਦੀ ਦਰ ਨੂੰ ਘੱਟ ਕਰਕੇ ਸਿਰਫ 2.36 ਫੀਸਦ ਤੱਕ ਸੀਮਿਤ ਕਰ ਦਿੱਤਾ ਹੈ।
ਪਿਛਲੇ 24 ਘੰਟਿਆਂ ਦੌਰਾਨ ਕੁੱਲ ਐਕਟਿਵ ਮਾਮਲਿਆਂ ਵਿੱਚ 3,267 ਕੇਸਾਂ ਦੀ ਸ਼ੁੱਧ ਗਿਰਾਵਟ ਰਿਪੋਰਟ ਕੀਤੀ ਗਈ ਹੈ।
ਭਾਰਤ ਵਿੱਚ ਹੁਣ ਤੱਕ ਕੀਤੇ ਗਏ ਕੋਵਿਡ ਸੰਬੰਧਿਤ ਕੁਲ ਟੈਸਟਾਂ ਦੀ ਗਿਣਤੀ 17.5 ਕਰੋੜ  ਨੂੰ ਪਾਰ ਕਰ ਗਈ ਹੈ । ਪਿਛਲੇ 24 ਘੰਟਿਆਂ ਦੌਰਾਨ 7,35,978 ਨਮੂਨਿਆਂ ਦੀ ਜਾਂਚ ਕੀਤੀ ਗਈ ਹੈ।
ਭਾਰਤ ਦੇ ਟੈਸਟਿੰਗ ਸੰਬੰਧਿਤ ਬੁਨਿਆਦੀ ਢਾਂਚੇ ਵਿੱਚ ਦੇਸ਼ ਭਰ ਦੀਆਂ 2,299 ਲੈਬਾਂ ਨਾਲ ਮਹੱਤਵਪੂਰਣ ਵਾਧਾ ਦਰਜ ਹੋਇਆ ਹੈ।
ਪਿਛਲੇ 11 ਦਿਨਾਂ ਦੌਰਾਨ ਇਕ ਕਰੋੜ ਵਿਅਕਤੀਆਂ ਦੇ ਕੋਵਿਡ ਸੰਬੰਧੀ ਟੈਸਟ ਕੀਤੇ ਗਏ ਹਨ। ਵਧੇਰੇ ਟੈਸਟਿੰਗ ਦੇ ਕਾਰਨ ਕੁੱਲ ਪੋਜੀਟਿਵ ਦਰ  ਵਿੱਚ ਹੋਰ ਗਿਰਾਵਟ ਨਜਰ ਆਈ ਹੈ।
ਰੋਜ਼ਾਨਾ ਨਵੇਂ ਪੁਸ਼ਟੀ ਵਾਲੇ ਮਾਮਲਿਆਂ ਨਾਲੋਂ ਵੱਧ ਰਹੀ ਰਿਕਵਰੀ ਅਤੇ ਨਵੇਂ ਕੇਸਾਂ ਵਿੱਚ ਗਿਰਾਵਟ ਦੇ ਨਾਲ, ਭਾਰਤ ਦੀ ਕੁੱਲ ਰਿਕਵਰੀ ਹੁਣ 1 ਕਰੋੜ ਦੇ ਨੇੜੇ ਜਾ ਪਹੁੰਚੀ ਹੈ। ਰਿਕਵਰੀ ਦੇ ਕੁੱਲ ਮਾਮਲੇ ਅੱਜ 99.5 ਲੱਖ  ਦੇ ਨੇੜੇ ਪਹੁੰਚ ਗਏ ਹਨ, ਜਿਸ ਨਾਲ ਰਿਕਵਰੀ ਦਰ ਹੋਰ ਸੁਧਾਰ ਦੇ ਨਾਲ 96.19 ਫ਼ੀਸਦ ਹੋ ਗਈ ਹੈ ।
ਪਿਛਲੇ 24 ਘੰਟਿਆਂ ਵਿੱਚ 19,557 ਵਿਅਕਤੀਆਂ ਨੂੰ ਸਿਹਤਯਾਬ ਰਿਪੋਰਟ ਕੀਤਾ ਗਿਆ ਹੈ ।
ਨਵੇਂ ਰਿਕਵਰ ਹੋਏ ਕੇਸਾਂ ਵਿਚੋਂ 76.76 ਫੀਸਦ ਮਾਮਲਿਆਂ ਨੂੰ 10 ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਕੇਂਦਰਿਤ ਮੰਨਿਆ ਜਾ ਰਿਹਾ ਹੈ ।
ਕੇਰਲ ਵਿੱਚ ਇੱਕ ਦਿਨ ਵਿੱਚ ਸਭ ਤੋਂ ਵੱਧ 4,668 ਦੀ ਰਿਕਵਰੀ ਦੱਸੀ ਗਈ ਹੈ। ਮਹਾਰਾਸ਼ਟਰ ਵਿੱਚ 2,064 ਨਵੀਆਂ ਰਿਕਵਰੀਆਂ ਦੀ ਰਿਪੋਰਟ ਹੋਈ ਹੈ। ਪੱਛਮੀ ਬੰਗਾਲ ਵਿੱਚ ਰੋਜ਼ਾਨਾ ਰਿਕਵਰੀ 1,432 ਦਰਜ ਕੀਤੀ ਗਈ ਹੈ ।
ਨਵੇਂ ਪੁਸ਼ਟੀ ਵਾਲੇ ਮਾਮਲਿਆਂ ਵਿਚੋਂ 83.90 ਫ਼ੀਸਦ ਕੇਸ 10 ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਕੇਂਦਰਤ ਸਮਝੇ ਜਾ ਰਹੇ ਹਨ।
ਕੇਰਲ ਵਿੱਚ ਪਿਛਲੇ 24 ਘੰਟਿਆਂ ਵਿੱਚ ਸਭ ਤੋਂ ਵੱਧ ਰੋਜ਼ਾਨਾ ਨਵੇਂ ਪੁਸ਼ਟੀ ਵਾਲੇ ਕੇਸ ਦਰਜ ਕੀਤੇ ਗਏ ਹਨ, ਜਿਨ੍ਹਾਂ ਦੀ ਗਿਣਤੀ 4,600 ਹੈ। ਮਹਾਰਾਸ਼ਟਰ ਵਿੱਚ 3,282 ਨਵੇਂ ਕੇਸ ਦਰਜ ਕੀਤੇ ਗਏ ਹਨ, ਜਦਕਿ ਪੱਛਮੀ ਬੰਗਾਲ ਵਿੱਚ ਕੱਲ 896 ਨਵੇਂ ਕੇਸ ਦਰਜ ਹੋਏ ਹਨ।
ਪਿਛਲੇ 24 ਘੰਟਿਆਂ ਦੌਰਾਨ ਰਿਪੋਰਟ ਕੀਤੇ ਗਏ ਮੌਤ ਦੇ 214 ਮਾਮਲਿਆਂ ਵਿਚੋਂ ਦਸ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦਾ ਹਿੱਸਾ 77.57 ਫੀਸਦ ਬਣਦਾ ਹੈ।
ਰਿਪੋਰਟ ਕੀਤੀਆਂ ਨਵੀਂਆਂ ਮੌਤਾਂ ਵਿੱਚੋਂ 16.35 ਫ਼ੀਸਦ ਮਾਮਲੇ ਮਹਾਰਾਸ਼ਟਰ ਨਾਲ ਸੰਬੰਧਿਤ ਹਨ, ਜਿਥੇ 35 ਮੌਤਾਂ ਰਿਪੋਰਟ ਹੋਈਆਂ ਹਨ। ਪੱਛਮੀ ਬੰਗਾਲ ਅਤੇ ਕੇਰਲ ਵਿਚ ਕ੍ਰਮਵਾਰ 26 ਅਤੇ 25 ਨਵੀਂਆਂ ਮੌਤਾਂ ਰਿਪੋਰਟ ਕੀਤੀਆਂ ਗਈਆਂ ਹਨ।ਐਚ ਐਫ ਡਬਲਯੂ / ਕੋਵਿਡ ਸਟੇਟਸ ਡੇਟਾ / 4 ਜਨਵਰੀ 2021/1
(
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਤੋਂ ਫੰਡ ਪ੍ਰਾਪਤ ਕੰਪਨੀ ਕੋਵਿਡ-19 ਦੇ ਮਰੀਜ਼ਾਂ ਦੇ ਇਲਾਜ ਲਈ ਇੱਕ ਯੰਤਰ ਵਿਕਸਿਤ ਕਰ ਰਹੀ ਹੈ ਜੋ ਹਵਾ ਵਿੱਚ ਆਕਸੀਜਨ ਦੀ ਸਪਲਾਈ ਵਧਾਵੇਗਾ
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੇ ਸਕੱਤਰ, ਪ੍ਰੋ. ਆਸ਼ੂਤੋਸ਼ ਸ਼ਰਮਾ ਨੇ ਕਿਹਾ, "ਇਹ ਖੋਜ ਸ਼ਾਨਦਾਰ ਸਿੱਧ ਹੋਵੇਗੀ"
ਜੈਨਰਿਚ ਮੈਂਬਰੇਨਜ਼, ਇੱਕ ਸਪਿੰਨ ਆਫ ਕੰਪਨੀ, ਜਿਸ ਨੂੰ ਕਿ ਸੀਐੱਸਆਈਆਰ-ਨੇਸ਼ਨਲ ਕੈਮੀਕਲ ਲੈਬਾਰਟਰੀ, ਪੁਣੇ ਤੋਂ ਲਾਇਸੈਂਸ ਮਿਲਿਆ ਹੋਇਆ ਹੈ, ਨੂੰ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੁਆਰਾ ਮੈਂਬਰੇਨ ਆਕਸੀਜੈਨਰੇਟਰ ਇਕੁਇਪਮੈਂਟ , ਜੋ ਕਿ ਕੋਵਿਡ-19 ਦੇ ਮਰੀਜ਼ਾਂ ਦੇ ਇਲਾਜ ਲਈ ਵਿਕਸਿਤ ਕੀਤਾ ਗਿਆ ਹੈ, ਲਈ ਮਾਲੀ ਮਦਦ ਪ੍ਰਦਾਨ ਕੀਤੀ ਜਾ ਰਹੀ ਹੈ। ਇਹ ਦੇਸ਼ ਵਿੱਚ ਹੀ ਵਿਕਸਿਤ ਇਨੋਵੇਟਿਵ, ਹਾਲੋਫਾਈਬਰ ਮੈਂਬਰੇਨ ਟੈਕਨੋਲੋਜੀ ਉੱਤੇ ਅਧਾਰਿਤ ਹੈ ਅਤੇ ਇਹ ਐੱਮਓਈ ਪ੍ਰੈਸ਼ਰ ਤਹਿਤ  ਹਵਾ ਵਿੱਚ 35% ਤੱਕ ਆਕਸੀਜਨ ਵਧਾਉਂਦਾ ਹੈ।
ਇਸ ਇਕੁਇਪਮੈਂਟ ਵਿੱਚ ਮੈਂਬਰੇਨ ਕਾਰਟਰਿਜ, ਤੇਲ ਰਹਿਤ ਕੰਪਰੈਸਰ, ਆਊਟਪੁਟ ਫਲੋਮੀਟਰ, , ਹਿਊਮੀਡੀਫਾਇਰ ਬੋਤਲ, ਨੇਸਲ ਕੈਨੂਲਾ ਅਤੇ ਟਿਊਬਿੰਗ ਅਤੇ ਫਿਟਿੰਗਜ਼ ਸ਼ਾਮਲ ਹਨ। ਕੰਪਰੈਸਰ ਤੋਂ ਕੰਪਰੈਸਡ, ਫਿਲਟਰਡ ਹਵਾ ਮੈਂਬਰੇਨ ਕਾਰਟਰਿਜ ਵਿੱਚ ਭਰੀ ਜਾਂਦੀ ਹੈ ਜੋ ਕਿ ਚੋਣਵੇਂ ਢੰਗ ਨਾਲ ਨਾਈਟਰੋਜਨ ਉੱਤੇ ਆਕਸੀਜਨ ਨੂੰ ਵਿਆਪਤ ਕਰਦੀ ਹੈ ਆਕਸੀਜਨ ਭਰਪੂਰ ਹਵਾ ਨੂੰ ਭਾਰੀ ਦਬਾਅ ਦੇ ਇੱਕ ਉਤਪਾਦ ਵਜੋਂ ਪੇਸ਼ ਕਰਦੀ ਹੈ। ਮੈਂਬਰੇਨ ਕਾਰਟਰਿਜ ਆਕਸੀਜਨ ਨੂੰ ਬੁਝਾਉਣ ਦੇ ਕਾਬਲ ਹੁੰਦਾ ਹੈ ਅਤੇ ਨਾਈਟਰੋਜਨ ਵਾਇਰਸਿਜ਼, ਬੈਕਟੀਰੀਆ ਅਤੇ ਕਣਾਂ ਨੂੰ ਸੀਮਿਤ ਕਰਦੀ ਹੈ। ਉਤਪਾਦ ਹਵਾ  ਮੈਡੀਕਲ ਗ੍ਰੇਡ ਦੀ ਹੈ।
ਇਹ ਯੰਤਰ ਸੁਰੱਖਿਅਤ ਹੈ। ਇਸ ਨੂੰ ਚਲਾਉਣ ਲਈ ਸਿਖਲਾਈ ਪ੍ਰਾਪਤ ਵਿਅਕਤੀਆਂ ਦੀ ਲੋੜ ਨਹੀਂ ਹੁੰਦੀ, ਇਸ ਦੀ ਸਾਂਭ-ਸੰਭਾਲ਼ ਦੀ ਵੀ ਵਧੇਰੇ ਜ਼ਰੂਰਤ ਨਹੀਂ , ਇਹ ਇੱਕ ਥਾਂ ਤੋਂ ਦੂਜੀ ਥਾਂ ਉੱਤੇ ਲਿਜਾਇਆ ਜਾ ਸਕਦਾ ਹੈ ਅਤੇ ਕੰਪੈਕਟ ਹੈ। ਇਸ ਵਿੱਚ ਪਲੱਗ ਐਂਡ ਪਲੇ ਸੁਵਿਧਾ ਮੌਜੂਦ ਹੈ, ਇਹ ਤੇਜ਼ੀ ਨਾਲ ਚਾਲੂ ਹੋਕੇ ਆਕਸੀਜਨ ਭਰਪੂਰ ਹਵਾ ਪ੍ਰਦਾਨ ਕਰ ਸਕਦਾ ਹੈ।
ਇਹ ਸਾਹ ਵਿੱਚ ਰੁਕਾਵਟ ਪੈਦਾ ਹੋਣ, ਜੋ ਕਿ ਕੋਵਿਡ-19 ਦਾ ਇਕ ਲੱਛਣ ਹੈ, ਵਿੱਚ ਸਾਹ ਦੇ ਠੀਕ ਚਲਣ ਦਾ ਪ੍ਰਬੰਧ ਕਰਨ ਲਈ ਇਸ ਯੰਤਰ ਦੀ ਵਰਤੋਂ ਉਨ੍ਹਾਂ ਮਰੀਜ਼ਾਂ ਦੇ ਇਲਾਜ ਲਈ ਕੀਤੀ ਜਾਂਦੀ ਹੈ ਜਿਨ੍ਹਾਂ ਨੂੰ ਕਿ ਆਈਸੀਯੂ ਵਿੱਚੋਂ ਬਾਹਰ ਲਿਆਂਦਾ ਗਿਆ ਹੁੰਦਾ ਹੈ। ਇਹ ਯੰਤਰ ਸਾਹ ਦੀ ਗੰਭੀਰ ਸਮੱਸਿਆ ਜਿਵੇਂ ਕਿ ਪੁਰਾਣੀ ਆਬਸਟਰਕਟਿਵ ਪਲਮਨਰੀ ਬਿਮਾਰੀ , ਦਮਾ, ਆਈਐੱਲਡੀ, ਸਮੇਂ ਤੋਂ ਪਹਿਲਾਂ ਪੈਦਾ ਹੋਣ ਵਾਲਿਆਂ ਬੱਚਿਆਂ, ਸੱਪ ਦੇ ਡਸਣ ਵਗੈਰਾ ਦੇ ਇਲਾਜ ਵਿੱਚ ਸਹਾਈ ਹੋ ਸਕਦਾ ਹੈ।
ਇਸ ਦੇ ਪ੍ਰੋਟੋਟਾਈਪ ਦੀ ਟੈਸਟਿੰਗ ਅਤੇ ਵੈਧਤਾ ਦਾ ਪ੍ਰਦਰਸ਼ਨ ਜੈਨਰਿਚ ਸਟਾਰਟ ਅੱਪ ਦੁਆਰਾ ਕੀਤਾ ਗਿਆ ਅਤੇ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ -ਨੈਸ਼ਨਲ ਸਾਇੰਸ ਐਂਡ ਟੈਕਨੋਲੋਜੀ ਐਂਟਰੇਪ੍ਰੀਨਿਓਰਸ਼ਿਪ ਡਿਵੈਲਪਮੈਂਟ ਬੋਰਡ , ਸੀਡ ਸਪੋਰਟ ਸਿਸਟਮ ਦੀ ਹਮਾਇਤ ਨਾਲ ਕੀਤਾ ਗਿਆ। ਐਂਟਰੇਪ੍ਰੀਨਿਓਰਸ਼ਿਪ ਡਿਵੈਲਪਮੈਂਟ ਸੈਂਟਰ, , ਪੁਣੇ ਨਾਲ ਮਿਲ ਕੇ ਸਥਾਪਿਤ ਮੈਡੀਕਲ ਯੰਤਰ ਕੰਪਨੀਆਂ ਇਸ ਦੀ ਸਮੂਹਕ ਤਿਆਰੀ ਲਈ ਕੰਮ ਕਰ ਰਹੀਆਂ ਹਨ ਅਤੇ ਇਹ ਕੰਮ ਤਿੰਨ ਮਹੀਨਿਆਂ ਵਿੱਚ ਸ਼ੁਰੂ ਹੋ ਜਾਵੇਗਾ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ–19 ਬਾਰੇ ਅੱਪਡੇਟ
ਭਾਰਤ ਸਰਕਾਰ ਦੇਸ਼ ’ਚ ਕੋਵਿਡ–19 ਦੀ ਰੋਕਥਾਮ, ਉਸ ਦਾ ਫੈਲਣਾ ਰੋਕਣ ਤੇ ਉਸ ਦੇ ਪ੍ਰਬੰਧ ਲਈ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨਾਲ ਮਿਲ ਕੇ ਕਈ ਕਦਮ ਚੁੱਕ ਰਹੀ ਹੈ। ਇਨ੍ਹਾਂ ਦੀ ਨਿਯਮਿਤ ਤੌਰ ’ਤੇ ਉੱਚ–ਪੱਧਰੀ ਸਮੀਖਿਆ ਤੇ ਨਿਗਰਾਨੀ ਕੀਤੀ ਜਾ ਰਹੀ ਹੈ।
ਦੇਸ਼ ਦੇ 23 ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ 47 ਜ਼ਿਲ੍ਹਿਆਂ ’ਚ ਕਾਰਜ–ਯੋਜਨਾ ਦੇ ਵਧੀਆ ਨਤੀਜੇ ਸਾਹਮਣੇ ਆਉਣ ਲੱਗ ਪਏ ਹਨ। ਕੋਡਾਗੂ  ਇੱਕ ਨਵਾਂ ਜ਼ਿਲ੍ਹਾ ਹੈ, ਜਿਹੜਾ ਮਹੇ  ਨਾਲ ਇਸ ਸੂਚੀ ਵਿੱਚ ਜੋੜ ਦਿੱਤਾ ਗਿਆ ਹੈ, ਜਿੱਥੇ ਪਿਛਲੇ 28 ਦਿਨਾਂ ਦੌਰਾਨ ਕੋਰੋਨਾ–ਵਾਇਰਸ ਦਾ ਕੋਈ ਨਵਾਂ ਕੇਸ ਦਰਜ ਨਹੀਂ ਹੋਇਆ। 12 ਰਾਜਾਂ ਦੇ 22 ਨਵੇਂ ਜ਼ਿਲ੍ਹਿਆਂ ’ਚ ਪਿਛਲੇ 14 ਦਿਨਾਂ ਦੌਰਾਨ ਕੋਈ ਤਾਜ਼ਾ ਕੇਸ ਦਰਜ ਨਹੀਂ ਹੋਇਆ, ਇਨ੍ਹਾਂ ’ਚ ਇਹ ਸ਼ਾਮਲ ਹਨ:
• ਲੱਖੀਸਰਾਏ, ਗੋਪਾਲਗੰਜ, ਭਾਗਲਪੁਰ – ਬਿਹਾਰ
• ਧੌਲਪੁਰ ਤੇ ਉਦੇਪੁਰ – ਰਾਜਸਥਾਨ
• ਪੁਲਵਾਮਾ – ਜੰਮੂ ਤੇ ਕਸ਼ਮੀਰ
• ਥੂਬਲ – ਮਣੀਪੁਰ
• ਚਿੱਤਰਦੁਰਗ – ਕਰਨਾਟਕ
• ਹੁਸ਼ਿਆਰਪੁਰ – ਪੰਜਾਬ
• ਰੋਹਤਕ ਤੇ ਚਰਖੀ ਦਾਦਰੀ – ਹਰਿਆਣਾ
• ਲੋਹਿਤ – ਅਰੁਣਾਚਲ ਪ੍ਰਦੇਸ਼
• ਭਦਰਕ, ਪੁਰੀ – ਓਡੀਸ਼ਾ
• ਕਰੀਮਗੰਜ, ਗੋਲਘਤਾ, ਕਾਮਰੂਪ , ਨਲਬਾੜੀ ਤੇ ਦੱਖਣੀ ਸਲਮਾਰਾ – ਆਸਾਮ
• ਜਲਪਾਈਗੁੜੀ ਤੇ ਕਲੀਮਪੌਂਗ – ਪੱਛਮੀ ਬੰਗਾਲ
• ਵਿਸ਼ਾਖਾਪਟਨਮ – ਆਂਧਰਾ ਪ੍ਰਦੇਸ਼
ਇਸ ਵੇਲੇ, ਕੋਵਿਡ–19 ਲਈ ਮ੍ਰਿਤੂ–ਦਰ 3.3% ਹੈ। ਅੰਕੜਿਆਂ ਦਾ ਅਗਲਾ ਵਿਸ਼ਲੇਸ਼ਣ ਇਹ ਦਰਸਾਉਂਦਾ ਹੈ ਕਿ ਮ੍ਰਿਤਕਾਂ ਵਿੱਚੋਂ:
• 14.4% ਲੋਕ 0–45 ਸਾਲ ਉਮਰ ਸਮੂਹ ਦੇ ਹਨ
• 10.3% 45–60 ਸਾਲ ਉਮਰ ਸਮੂਹ ਦੇ ਹਨ
• 33.1% 60–75 ਸਾਲ ਉਮਰ ਸਮੂਹ ਦੇ ਹਨ
• 42.2% 75 ਸਾਲ ਤੇ ਉਸ ਤੋਂ ਉੱਪਰ ਦੇ ਉਮਰ–ਸਮੂਹ ਦੇ ਹਨ
ਇਹ ਅੰਕੜੇ ਦਰਸਾਉਂਦੇ ਹਨ ਕਿ 75.3% ਮਾਮਲੇ 60 ਸਾਲ ਤੋਂ ਵੱਧ ਉਮਰ–ਵਰਗ ਦੇ ਹਨ। ਇਹ ਵੀ ਵੇਖਿਆ ਗਿਆ ਹੈ ਕਿ 83% ਮਾਮਲਿਆਂ ’ਚ ਮ੍ਰਿਤਕਾਂ ਨੂੰ ਪਹਿਲਾਂ ਤੋਂ ਹੀ ਕੋਈ ਹੋਰ ਬਿਮਾਰੀਆਂ ਸਨ। ਇਸ ਤੋਂ ਪਤਾ ਚੱਲਦਾ ਹੈ ਕਿ ਪਹਿਲਾਂ ਤੋਂ ਉਜਾਗਰ ਤੱਥ ਮੁਤਾਬਕ ਬਜ਼ੁਰਗ ਵਿਅਕਤੀ ਤੇ ਪਹਿਲਾਂ ਤੋਂ ਕਿਸੇ ਬਿਮਾਰੀ ਦੇ ਸ਼ਿਕਾਰ ਵਿਅਕਤੀ ਵਧੇਰੇ ਖ਼ਤਰੇ ’ਚ ਹਨ।
ਵਿਸਵ–ਪੱਧਰੀ ਟੈਸਟਿੰਗ ਵਿਧੀ–ਵਿਗਿਆਨ ਦੀ ਸਮੀਖਿਆ ਕਰਨ ਤੋਂ ਬਾਅਦ ਆਈਸੀਐੱਮਆਰ  ਦੀ ਕੌਮੀ ਟਾਸਕ–ਫ਼ੋਰਸ ਨੇ ਸਾਰੇ ਰਾਜਾਂ ਨੂੰ ਦਿਸ਼ਾ–ਨਿਰਦੇਸ਼ ਜਾਰੀ ਕੀਤੇ ਹਨ। ਇਹ ਵਿਸਤ੍ਰਿਤ ਦਿਸ਼ਾ–ਨਿਰਦੇਸ਼ ਇੱਥੇ ਵੇਖੇ ਜਾ ਸਕਦੇ ਹਨ:
https://www.mohfw.gov.in/pdf/ProtocolRapidAntibodytest.pdf
ਇਸ ਦੇ ਨਾਲ ਹੀ, ਕੋਈ ਰੈਪਿਡ ਟੈਸਟ ਸ਼ੁਰੂ ਕਰਨ ਤੋਂ ਪਹਿਲਾਂ, ਰਾਜਾਂ ਨੂੰ ਆਈਸੀਐੱਮਆਰ ਦੀ ਵੈੱਬਸਾਈਟ  ਉੱਤੇ ਕੋਵਿਡ–19 ਲਈ ਟੈਸਟਾਂ ਨਾਲ ਸਬੰਧਿਤ ਕੋਈ ਅੰਕੜੇ ਰਜਿਸਟਰ ਕਰਨੇ ਚਾਹੀਦੇ ਹਨ।
ਦੇਸ਼ ਵਿੱਚ ਹੁਣ ਤੱਕ ਕੁੱਲ 14,378 ਮਾਮਲਿਆਂ ਦੀ ਪੁਸ਼ਟੀ ਹੋਈ ਹੈ। ਕੁੱਲ ਮਾਮਲਿਆਂ ਦੇ 13.82% ਭਾਵ 1992 ਵਿਅਕਤੀ ਠੀਕ ਹੋ ਚੁੱਕੇ ਹਨ / ਠੀਕ ਹੋਣ ਤੋਂ ਬਾਅਦ ਡਿਸਚਾਰਜ ਹੋ ਚੁੱਕੇ ਹਨ।
ਕੋਵਿਡ–19 ਨਾਲ ਸਬੰਧਿਤ ਤਕਨੀਕੀ ਮਾਮਲਿਆਂ ’ਤੇ ਹਰ ਤਰ੍ਹਾਂ ਦੀ ਸਹੀ ਤੇ ਅੱਪਡੇਟਡ  ਜਾਣਕਾਰੀ ਅਤੇ ਅਡਵਾਈਜ਼ਰੀ ਲਈ ਕਿਰਪਾ ਕਰਕੇ ਨਿਯਮਿਤ ਰੂਪ ’ਚ ਇੱਥੇ ਜਾਓ: https://www.mohfw.gov.in/
ਕੋਵਿਡ–19 ਨਾਲ ਸਬੰਧਿਤ ਤਕਨੀਕੀ ਸੁਆਲ technicalquery.covid19[at]gov[dot]in ਉੱਤੇ ਅਤੇ ਹੋਰ ਸੁਆਲ ncov2019[at]gov[dot]in ਉੱਤੇ ਈਮੇਲ ਰਾਹੀਂ ਭੇਜੇ ਜਾ ਸਕਦੇ ਹਨ।
ਕੋਵਿਡ–19 ਬਾਰੇ ਕਿਸੇ ਵੀ ਤਰ੍ਹਾਂ ਦੇ ਸੁਆਲ ਹੋਣ, ਤਾਂ ਕਿਰਪਾ ਕਰਕੇ ਕੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਹੈਲਪਲਾਈਨ ਨੰਬਰ: +91-11-23978046 ਜਾਂ 1075  ਜਾਂ 1075  ਉੱਤੇ ਕਾਲ ਕਰੋ। ਕੋਵਿਡ–19 ਬਾਰੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਹੈਲਪਲਾਈਨ ਨੰਬਰਾਂ ਦੀ ਸੂਚੀ ਵੀ ਇੱਥੇ ਉਪਲਬਧ ਹੈ https://www.mohfw.gov.in/pdf/coronvavirushelplinenumber.pdf
ਸਿੱਖਿਆ ਮੰਤਰਾਲਾ
ਕੇਂਦਰੀ ਸਿੱਖਿਆ ਮੰਤਰੀ ਭਲਕੇ ਨਿਪੁੰਣ ਭਾਰਤ ਦੀ ਸ਼ੁਰੂਆਤ ਕਰਨਗੇ
ਸਿੱਖਿਆ ਮੰਤਰਾਲਾ ਦਾ ਸਕੂਲ ਸਿੱਖਿਆ ਅਤੇ ਸਾਖਰਤਾ ਵਿਭਾਗ, ਭਲਕੇ ਅਰਥਾਤ 5 ਜੁਲਾਈ, 2021 ਨੂੰ ਅੰਡਰਸਟੈਂਡਿੰਗ ਅਤੇ ਨਿਉਮਰੇਸੀ ਨਾਲ ਪੜਾਈ ਵਿੱਚ ਨਿਪੁੰਨਤਾ ਲਈ ਰਾਸ਼ਟਰੀ ਪਹਿਲਕਦਮੀ ਦੀ ਸ਼ੁਰੂਆਤ ਕਰੇਗਾ। ਇਸ ਦੀ ਸ਼ੁਰੂਆਤ ਕੇਂਦਰੀ ਸਿੱਖਿਆ ਮੰਤਰੀ, ਸ਼੍ਰੀ ਰਮੇਸ਼ ਪੋਖਰਿਯਾਲ 'ਨਿਸ਼ੰਕ' ਵੱਲੋਂ ਵਰਚੁਅਲ ਤੌਰ ਤੇ ਕੀਤੀ ਜਾਵੇਗੀ। ਇਸ ਪ੍ਰੋਗਰਾਮ ਦੌਰਾਨ ਨਿਪੁੰਣ ਭਾਰਤ ਬਾਰੇ ਇੱਕ ਛੋਟਾ ਵੀਡੀਓ, ਐਂਥੱਮ ਅਤੇ ਲਾਗੂ ਕਰਨ ਸੰਬੰਧੀ ਦਿਸ਼ਾ ਨਿਰਦੇਸ਼ ਵੀ ਲਾਂਚ ਕੀਤੇ ਜਾਣਗੇ। ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਸਕੂਲ ਸਿੱਖਿਆ ਵਿਭਾਗ ਦੇ ਸੀਨੀਅਰ ਅਧਿਕਾਰੀ, ਵਿਭਾਗ ਦੇ ਸੀਨੀਅਰ ਅਧਿਕਾਰੀ ਅਤੇ ਸੰਸਥਾਵਾਂ ਦੇ ਮੁਖੀ ਵੀ ਇਸ ਸਮਾਰੋਹ ਵਿੱਚ ਸ਼ਾਮਲ ਹੋਣਗੇ।
https://twitter.com/EduMinOfIndia/status/1411566579209277440?s=20
29 ਜੁਲਾਈ 2020 ਨੂੰ ਜਾਰੀ ਕੀਤੀ ਗਈ ਰਾਸ਼ਟਰੀ ਸਿੱਖਿਆ ਨੀਤੀ 2020 ਨੂੰ ਲਾਗੂ ਕਰਨ ਲਈ ਚੁੱਕੇ ਗਏ ਕਈ ਉਪਾਵਾਂ ਵਿਚੋਂ ਇਕ, ਨਿਪੁੰਣ ਭਾਰਤ ਦੀ ਸ਼ੁਰੂਆਤ ਸਕੂਲ ਸਿੱਖਿਆ ਅਤੇ ਸਾਖਰਤਾ ਵਿਭਾਗ ਵੱਲੋਂ ਚੁੱਕੇ ਗਏ ਇਕ ਮਹੱਤਵਪੂਰਨ ਕਦਮ ਦੀ ਨਿਸ਼ਾਨਦੇਹੀ ਕਰਦੀ ਹੈ।
ਨਿਪੁੰਣ ਭਾਰਤ ਮਿਸ਼ਨ ਦਾ ਵਿਜ਼ਨ ਬੁਨਿਆਦੀ ਸਾਖਰਤਾ ਅਤੇ ਅੰਕਾਂ ਦੀ ਸਰਵ ਵਿਆਪੀ ਪ੍ਰਾਪਤੀ ਨੂੰ ਯ ਕੀਨੀ ਬਣਾਉਣ ਲਈ ਇੱਕ ਸਮਰੱਥ ਵਾਤਾਵਰਣ ਪੈਦਾ ਕਰਨਾ ਹੈ, ਤਾਂ ਜੋ ਹਰੇਕ ਬੱਚਾ 2026-27 ਤੱਕ ਗ੍ਰੇਡ 3 ਦੇ ਅੰਤ ਤੱਕ ਪੜ੍ਹਨ, ਲਿਖਣ ਅਤੇ ਅੰਕਾਂ ਦੀ ਪੜਾਈ ਦੀ ਲੋੜੀਂਦੀ ਯੋਗਤਾ ਪ੍ਰਾਪਤ ਕਰ ਸਕੇ। ਨਿਪੁੰਣ ਭਾਰਤ ਸਕੂਲ ਸਿੱਖਿਆ ਅਤੇ ਸਾਖਰਤਾ ਵਿਭਾਗ ਵੱਲੋਂ ਲਾਗੂ ਕੀਤਾ ਜਾਵੇਗਾ ਅਤੇ ਸਮਗਰ ਸ਼ਿਕ੍ਸ਼ਾ ਦੀ ਕੇਂਦਰੀ ਸਪਾਂਸਰ ਸਕੀਮ ਦੀ ਅਗਵਾਈ ਹੇਠ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਰਾਸ਼ਟਰੀ-ਰਾਜ-ਜ਼ਿਲ੍ਹਾ-ਬਲਾਕ-ਸਕੂਲ ਪੱਧਰ 'ਤੇ ਪੰਜ-ਪੱਧਰੀ ਅਮਲ ਵਿਧੀ ਸਥਾਪਤ ਕੀਤੀ ਜਾਏਗੀ।
--------------------------
ਕੇਪੀ / ਏਕੇ
(Visitor Counter : 121
ਸੈਰ ਸਪਾਟਾ ਮੰਤਰਾਲਾ
ਕੇਂਦਰੀ ਟੂਰਿਜ਼ਮ ਰਾਜ ਮੰਤਰੀ ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ ਸਵਦੇਸ਼ ਦਰਸ਼ਨ ਯੋਜਨਾ ਦੇ ਤਹਿਤ ਮਿਜ਼ੋਰਮ ਵਿੱਚ ਵਿਸ਼ਵ ਪੱਧਰੀ “ਥੇਨਜੋਲ ਗੋਲਫ਼ ਰਿਜ਼ੋਰਟ” ਪ੍ਰੋਜੈਕਟ ਦਾ ਉਦਘਾਟਨ ਕੀਤਾ
ਕੇਂਦਰੀ ਸੱਭਿਆਚਾਰ ਅਤੇ ਟੂਰਿਜ਼ਮ ਰਾਜ ਮੰਤਰੀ  ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ ਅੱਜ ਨਵੀਂ ਦਿੱਲੀ ਵਿੱਚ ਮਿਜ਼ੋਰਮ ਦੇ ਟੂਰਿਜ਼ਮ ਮੰਤਰੀ ਸ਼੍ਰੀ ਰਾਬਰਟ ਰੋਮਾਵਿਯਾ ਰਾਇਤੇ ਦੀ ਹਾਜ਼ਰੀ ਵਿੱਚ ਭਾਰਤ ਸਰਕਾਰ ਦੇ ਟੂਰਿਜ਼ਮ ਮੰਤਰਾਲੇ ਦੀ ਸਵਦੇਸ਼ ਦਰਸ਼ਨ ਯੋਜਨਾ ਦੇ ਤਹਿਤ ਲਾਗੂ ਕੀਤੇ ਗਏ “ਥੇਨਜੋਲ ਗੋਲਫ਼ ਰਿਜ਼ੋਰਟ” ਦਾ ਵਰਚੁਅਲ ਤਰੀਕੇ ਨਾਲ ਉਦਘਾਟਨ ਕੀਤਾ। ਇਸ ਅਵਸਰ’ਤੇ ਮਿਜ਼ੋਰਮ ਸਰਕਾਰ ਦੇ ਟੂਰਿਜ਼ਮ ਵਿਭਾਗ ਦੇ ਕਮਿਸ਼ਨਰ ਅਤੇ ਸਕੱਤਰ ਵੀ ਹਾਜ਼ਰ ਸਨ।
ਸਵਦੇਸ਼ ਦਰਸ਼ਨ ਦੇ ਤਹਿਤ ਇਸ ਪ੍ਰੋਜੈਕਟ ਨੂੰ ਉੱਤਰ-ਪੂਰਬਖੇਤਰ ਦੇ ਲਈ “ਨਿਊ ਈਕੋ ਟੂਰਿਜ਼ਮ ਇੰਟੀਗ੍ਰੇਟਡ ਡਿਵੈਲਪਮੈਂਟ” ਦੇ ਤਹਿਤ 92.25 ਕਰੋੜ ਰੁਪਏ ਦੀ ਮਨਜ਼ੂਰਸ਼ੁਦਾ ਰਕਮ ਦੇ ਨਾਲ ਪ੍ਰਵਾਨਗੀ ਦਿੱਤੀ ਗਈ ਹੈ।ਇਸ ਵਿੱਚੋਂ 64.48 ਕਰੋੜ ਰੁਪਏ ਦੀ ਰਕਮ ਥੇਨਜੋਲ ਅਤੇ ਗੋਲਫ਼ ਕੋਰਸ ਦੇ ਵੱਖ-ਵੱਖ ਘਟਕਾਂ ਦੇ ਲਈ ਅਲਾਟ ਕੀਤੀ ਗਈ ਹੈ।
ਭਾਰਤ ਵਿੱਚ ਗੋਲਫ਼ ਟੂਰਿਜ਼ਮ ਦੀਆਂ ਕਾਫ਼ੀ ਮਜ਼ਬੂਤ ਸੰਭਾਵਨਾਵਾਂ ਹਨ ਕਿਉਂਕਿ ਜ਼ਿਆਦਾਤਰ ਦੇਸ਼ਾਂ ਦੀ ਤੁਲਨਾ ਵਿੱਚ ਇੱਥੇ ਮੌਸਮ ਦੀ ਸਥਿਤੀ ਵਧੇਰੇ ਅਨੁਕੂਲ ਹੈ।ਦੇਸ਼ ਦੇ ਖੂਬਸੂਰਤ ਦ੍ਰਿਸ਼ ਅਤੇ ਬੇਮਿਸਾਲ ਪਰਾਹੁਣਚਾਰੀ ਸੇਵਾਵਾਂ ਵੀ ਭਾਰਤ ਵਿੱਚ ਗੋਲਫ਼ ਟੂਰਿਜ਼ਮ ਦਾ ਚੰਗਾ ਅਨੁਭਵ ਕਰਾਉਂਦੀਆਂ ਹਨ।ਅੱਜ ਭਾਰਤ ਵਿੱਚ 230ਤੋਂ ਵੱਧ ਗੋਲਫ਼ ਕੋਰਸ ਹਨ। ਭਾਰਤ ਸਰਕਾਰ ਦਾ ਟੂਰਿਜ਼ਮ ਮੰਤਰਾਲਾ ਦੇਸ਼ ਵਿੱਚ ਗੋਲਫ਼ ਟੂਰਿਜ਼ਮ ਦੇ ਵਿਕਾਸ ਅਤੇ ਇਸਨੂੰ ਵਧਾਵਾ ਦੇਣ ਲਈ ਸਰਗਰਮ ਰੂਪ ਨਾਲ ਕੋਸ਼ਿਸ਼ ਕਰ ਰਿਹਾ ਹੈ। ਭਾਰਤ ਵਿੱਚ ਅੰਤਰਰਾਸ਼ਟਰੀ ਪੱਧਰ ਦੇ ਕਈ ਗੋਲਫ਼ ਕੋਰਸ ਹਨ।ਭਾਰਤ ਵਿੱਚ ਆਯੋਜਿਤ ਹੋਣ ਵਾਲੇ ਗੋਲਫ਼ ਮੁਕਾਬਲੇ ਘਰੇਲੂ ਅਤੇ ਅੰਤਰਰਾਸ਼ਟਰੀ ਸੈਲਾਨੀਆਂ ਨੂੰ ਵੀ ਆਕਰਸ਼ਿਤ ਕਰਦੀਆਂ ਹਨ। ਗੋਲਫ਼ ਟੂਰਿਜ਼ਮ ਵਿੱਚ ਵਧਦੀ ਰੁਚੀ ਦਾ ਫਾਇਦਾ ਲੈਣ ਲਈ, ਟੂਰਿਜ਼ਮ ਮੰਤਰਾਲਾ ਭਾਰਤ ਵਿੱਚ ਗੋਲਫ਼ ਟੂਰਿਜ਼ਮ ਨੂੰ ਵਧਾਵਾ ਦੇਣ ਦੇ ਲਈ ਇੱਕ ਢੁਕਵਾਂ ਅਤੇ ਤਾਲਮੇਲ ਵਾਲੀ ਰੂਪ ਰੇਖਾ ਤਿਆਰ ਕਰ ਰਿਹਾ ਹੈ, ਜੋ ਅੰਤਰਰਾਸ਼ਟਰੀ ਅਤੇ ਘਰੇਲੂ ਦੋਵੇਂ ਸੈਲਾਨੀਆਂ ਨੂੰ ਆਕਰਸ਼ਿਤ ਕਰੇਗੀ।
ਥੇਨਜੋਲ ਵਿੱਚ ਗੋਲਫ਼ ਕੋਰਸ ਨੂੰ ਕਨੇਡਾ ਦੀ ਸਭ ਤੋਂ ਵੱਡੀ ਗੋਲਫ਼ ਕੋਰਸ ਆਰਕੀਟੈਕਚਰ ਕੰਪਨੀ ਗ੍ਰਾਹਮ ਕੁੱਕ ਐਂਡ ਐਸੋਸੀਏਟਸ ਦੁਆਰਾ ਡਿਜ਼ਾਈਨ ਕੀਤਾ ਗਿਆ ਹੈ।ਇਹ ਕੁੱਲ 105 ਏਕੜ ਖੇਤਰ ਵਿੱਚ ਫੈਲਿਆ ਹੋਇਆ ਹੈ।ਜਿਸ ਵਿੱਚ 75 ਏਕੜ ਖੇਡ ਖੇਤਰ ਹੈ।ਇਸ ਵਿੱਚ- 18 ਹੋਲ ਗੋਲਫ਼ ਕੋਰਸ ਅਤੇ ਅਮਰੀਕਾ ਦੀ ਕੰਪਨੀ ਰੇਨ ਬਰਡ ਦੁਆਰਾ ਲਗਾਈ ਗਈ ਆਟੋਮੈਟਿਕ ਛਿੜਕਾਅ ਸਿੰਚਾਈ ਪ੍ਰਣਾਲੀ ਵੀ ਹੈ।ਇਹ ਅੰਤਰਰਾਸ਼ਟਰੀ ਪੱਧਰ ਦੀਆਂ ਸੁਵਿਧਾਵਾਂ ਦੇ ਨਾਲ ਲੈਸ ਹੈ।ਇੱਥੇ 30 ਈਕੋ-ਲੌਗ ਹੱਟਸ, ਕੈਫੇਟੇਰੀਆ, ਓਪਨ ਏਅਰ ਫੂਡ ਕੋਰਟ, ਰਿਸੈਪਸ਼ਨ ਏਰੀਆ ਅਤੇ ਵੇਟਿੰਗ ਲੌਂਜ ਵੀ ਹੈ।ਇਨ੍ਹਾਂ ਨੂੰ ਸਾਇਬੇਰੀਅਨ ਪਾਈਨਵੁੱਡ ਨਾਲ ਬਣਾਇਆ ਗਿਆ ਹੈ।ਇਨ੍ਹਾਂ ਅੰਦਰ ਰੱਖੇ ਗਏ ਫ਼ਰਨੀਚਰ ਵਿਸ਼ਵ ਪੱਧਰ ਦੇ ਹਨ।
ਥੇਨਜੋਲ ਵਾਲੇ ਗੋਲਫ਼ ਕੋਰਸ ਹੋਰ ਗੋਲਫ਼ ਕੋਰਸਾਂ ਦੇ ਮੁਕਾਬਲੇ ਇਸ ਲਈ ਬਿਹਤਰ ਹਨ ਕਿ ਇੱਥੇ ਗੋਲਫ਼ ਖੇਡ ਦਾ ਆਨੰਦ ਲੈਣ ਦੇ ਲਈ ਉੱਚ ਗੁਣਵੱਤਾ ਵਾਲੀਆਂ ਵਿਸ਼ਵ ਪੱਧਰੀ ਸੁਵਿਧਾਵਾਂ ਉਚਿਤ ਕੀਮਤ ’ਤੇ ਉਪਲਬਧ ਕਰਵਾਈਆਂ ਗਈਆਂ ਹਨ।
ਬਿਜਲੀ ਮੰਤਰਾਲਾ
7 ਲੱਖ ਤੋਂ ਵੱਧ ਸਮਾਰਟ ਮੀਟਰਾਂ ਨੂੰ ਪ੍ਰਵਾਨਗੀ ਦਿੱਤੀ ਗਈ
ਨਿਰਵਿਘਨ ਔਨਲਾਈਨ ਬਿਲਿੰਗ ਅਤੇ ਗਾਹਕਾਂ ਲਈ ਬਿੱਲਾਂ ਦਾ ਡਿਜੀਟਲ ਭੁਗਤਾਨ
ਅਖੁੱਟ ਊਰਜਾ ਸਰੋਤਾਂ ਦੇ ਏਕੀਕਰਨ ਵਿੱਚ ਸਮਾਰਟ ਮੀਟਰ ਮਹੱਤਵਪੂਰਣ ਭੂਮਿਕਾ ਨਿਭਾ ਰਹੇ ਹਨ
ਟੈਰਿਫ ਨੀਤੀ 2016 ਦੇ ਪੈਰਾ 8.4.3 ਦੇ ਅਨੁਸਾਰ, “ਉਪਯੁਕਤ ਕਮਿਸ਼ਨ ਮੀਟਰਡ ਟੈਰਿਫਾਂ ਦੇ ਅਧਾਰ ‘ਤੇ ਮੀਟਰਿੰਗ ਅਤੇ ਬਿਲਿੰਗ ਨੂੰ ਉਤਸ਼ਾਹਤ ਕਰਨ ਲਈ ਪ੍ਰੋਤਸਾਹਨ ਦੇ ਸਕਦਾ ਹੈ, ਖ਼ਾਸਕਰ ਖਪਤਕਾਰਾਂ ਦੀਆਂ ਉਨ੍ਹਾਂ ਸ਼੍ਰੇਣੀਆਂ ਲਈ ਜੋ ਇਸ ਸਮੇਂ ਵੱਡੇ ਪੱਧਰ ‘ਤੇ ਮੀਟਰਾਂ ਤੋਂ ਬਿਨਾਂ ਹਨ। ਮੀਟਰਡ ਟੈਰਿਫ ਅਤੇ ਪ੍ਰੋਤਸਾਹਨ ਦਾ ਵਿਆਪਕ ਪ੍ਰਚਾਰ ਕੀਤਾ ਜਾਣਾ ਚਾਹੀਦਾ ਹੈ। ਸਮਾਰਟ ਮੀਟਰਾਂ ਵਿੱਚ ਰਿਮੋਟ ਮੀਟਰਿੰਗ ਅਤੇ ਬਿਲਿੰਗ, ਪੀਕ ਅਤੇ ਆਫ-ਪੀਕ ਟੈਰਿਫ ਨੂੰ ਲਾਗੂ ਕਰਨ ਅਤੇ ਮੰਗ ਦੇ ਹੁੰਗਾਰੇ ਦੁਆਰਾ ਮੰਗ ਪੱਖ ਪ੍ਰਬੰਧਨ ਦੇ ਫਾਇਦੇ ਹਨ। ਇਹ ਪੌਣ ਅਤੇ ਸੋਲਰ ਊਰਜਾ ਦੀ ਤਰ੍ਹਾਂ ਰੁਕ-ਰੁਕ ਕੇ ਪੈਦਾਵਾਰ ਦੇ ਵਧ ਰਹੇ ਪ੍ਰਵੇਸ਼ ਕਾਰਨ ਲੋਡ-ਉਤਪਾਦਨ ਦੇ ਸੰਤੁਲਨ ਲਈ ਭਵਿੱਖ ਵਿੱਚ ਜ਼ਰੂਰੀ ਬਣ ਜਾਣਗੇ।
ਇਸ ਲਈ, ਉਪਯੁਕਤ ਕਮਿਸ਼ਨ ਨਿਮਨਲਿਖਤ ਲਈ ਸਮਾਰਟ ਮੀਟਰ ਲਾਜ਼ਮੀ ਕਰੇਗਾ:
 500 ਯੂਨਿਟ ਅਤੇ ਇਸ ਤੋਂ ਵੱਧ ਦੀ ਮਹੀਨਾਵਾਰ ਖਪਤ ਵਾਲੇ ਗਾਹਕ ਜਲਦੀ ਤੋਂ ਜਲਦੀ, ਪਰ 31.12.2017 ਤੋਂ ਲੇਟ ਨਹੀਂ।
 200 ਯੂਨਿਟ ਤੋਂ ਵੱਧ ਮਹੀਨਾਵਾਰ ਖਪਤ ਵਾਲੇ ਗਾਹਕ 31.12.2019 ਤੱਕ।”
ਸਮਾਰਟ ਮੀਟਰ ਲਗਾਉਣ ਦਾ ਟੀਚਾ ਅਤੇ ਉਦੇਸ਼ ਸਹਿਜ ਔਨਲਾਈਨ ਬਿਲਿੰਗ ਪ੍ਰਕਿਰਿਆ ਅਤੇ ਬਿੱਲਾਂ ਦੀ ਡਿਜੀਟਲ ਅਦਾਇਗੀ ਵਿੱਚ ਖਪਤਕਾਰਾਂ ਦੀ ਸਹਾਇਤਾ ਕਰਨਾ; ਬਿਜਲੀ ਦੀ ਵਰਤੋਂ ਦੀ ਅਸਲ-ਸਮੇਂ ਦੀ ਟਰੈਕਿੰਗ ਤੱਕ ਪਹੁੰਚ; ਖਪਤਕਾਰਾਂ ਨੂੰ ਉਨ੍ਹਾਂ ਦੇ ਖਪਤ ਦੇ ਪੈਟਰਨ ਨੂੰ ਟਰੈਕ ਕਰਨ ਅਤੇ ਵਧੇਰੇ ਊਰਜਾ ਦਕਸ਼ ਵਿਵਹਾਰਾਂ ਅਤੇ ਉਪਕਰਣਾਂ ਨੂੰ ਅਪਣਾਉਣ ਵਿੱਚ ਸਹਾਇਤਾ ਕਰਨਾ; ਉਨ੍ਹਾਂ ਨੂੰ ਉਨ੍ਹਾਂ ਦੀਆਂ ਜ਼ਰੂਰਤਾਂ ਦੇ ਅਧਾਰ ‘ਤੇ ਬਿਜਲੀ ਦੀ ਅਦਾਇਗੀ ਲਈ ਪਹਿਲਾਂ ਤੋਂ ਭੁਗਤਾਨ ਕਰਨ ਦਾ ਵਿਕਲਪ ਪ੍ਰਦਾਨ ਕਰਨਾ ਅਤੇ ਇਸ ਤਰ੍ਹਾਂ ਉਨ੍ਹਾਂ ਦੇ ਕੁਲ ਊਰਜਾ ਖਰਚਿਆਂ 'ਤੇ ਨਜ਼ਰ ਰੱਖਣਾ; ਦਿਨ ਦੇ ਮੀਟਰਿੰਗ ਦੇ ਸਮੇਂ ਨੂੰ ਸਮਰੱਥ ਬਣਾਉਣਾ ਅਤੇ, ਇਸ ਤਰ੍ਹਾਂ ਅਖੁੱਟ ਊਰਜਾ ਦੇ ਏਕੀਕਰਨ ਵਿੱਚ ਇੱਕ ਮਹੱਤਵਪੂਰਣ ਭੂਮਿਕਾ ਅਦਾ ਕਰਨਾ; ਮੈਨੁਅਲ ਕੁਲੈਕਸ਼ਨਜ਼ ਨੂੰ ਦੂਰ ਕਰਕੇ ਅਤੇ ਏਟੀਐਂਡਸੀ ਦੇ ਨੁਕਸਾਨ ਨੂੰ ਘੱਟ ਕਰਕੇ ਡਿਸਕੌਮਸ ਨੂੰ ਰਿਮੋਟ ਢੰਗ ਨਾਲ ਕੰਮ ਕਰਨ ਵਿੱਚ ਸਹਾਇਤਾ ਕਰਨਾ ਹੈ।
ਨੈਸ਼ਨਲ ਸਮਾਰਟ ਗਰਿੱਡ ਮਿਸ਼ਨ  ਤਹਿਤ 7.23 ਲੱਖ ਸਮਾਰਟ ਮੀਟਰ ਮਨਜ਼ੂਰ ਕੀਤੇ ਗਏ ਹਨ। ਰਾਜ-ਅਨੁਸਾਰ / ਪ੍ਰੋਜੈਕਟ-ਅਨੁਸਾਰ ਵੇਰਵੇ ਹੇਠ ਦਿੱਤੇ ਅਨੁਸਾਰ ਹਨ:
• ਚੰਡੀਗੜ੍ਹ  - 29500 ਸਥਾਪਨਾ ਜਾਰੀ ਹੈ ਅਤੇ ਮਾਰਚ 2022 ਤੱਕ ਮੁਕੰਮਲ ਹੋਣ ਵਾਲਾ ਹੈ।
• ਚੰਡੀਗੜ੍ਹ  - 184000 ਮਾਰਚ 2022 ਤੱਕ ਪੂਰਾ ਹੋਣ ਵਾਲਾ ਹੈ।
• ਝਾਰਖੰਡ  - 360000 ਟੈਂਡਰਿੰਗ ਪ੍ਰਕਿਰਿਆ ਵਿੱਚ ਹੈ ਅਤੇ ਮਾਰਚ 2024 ਤੱਕ ਪੂਰਾ ਹੋਣ ਵਾਲਾ ਹੈ।
• ਰਾਜਸਥਾਨ  - 150000 ਸਥਾਪਨਾ ਜਾਰੀ ਹੈ ਅਤੇ ਮਾਰਚ 2022 ਤੱਕ ਮੁਕੰਮਲ ਹੋਣ ਦੀ ਤਿਆਰੀ ਹੈ।
ਇਹ ਜਾਣਕਾਰੀ ਕੇਂਦਰੀ ਬਿਜਲੀ ਅਤੇ ਨਵੀਂ ਅਤੇ ਅਖੁੱਟ ਊਰਜਾ ਮੰਤਰੀ ਸ੍ਰੀ ਆਰ ਕੇ ਸਿੰਘ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਵਾਤਾਵਰਣ,ਜੰਗਲਾਤ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲਾ
ਦੇਸ਼ ਦੇ ਸਭ ਤੋਂ ਵਧੀਆ ਪ੍ਰਬੰਧ ਤੇ ਬਚਾਵ ਵਾਲੇ ਖੇਤਰਾਂ ਨੂੰ ਹਰ ਸਾਲ ਰੈਕਿੰਗ ਦਿੱਤੀ ਜਾਵੇਗੀ ਤੇ ਸਨਮਾਨਿਆ ਜਾਵੇਗਾ: ਸ਼੍ਰੀ ਪ੍ਰਕਾਸ਼ ਜਾਵਡੇਕਰ
ਵਾਤਾਵਰਣ ਮੰਤਰੀ ਨੇ 146 ਕੌਮੀ ਪਾਰਕਾਂ ਤੇ ਜੰਗਲੀ ਜੀਵ ਸੈਂਕਚਰੀਆਂ ਦੇ ਪ੍ਰਬੰਧਕੀ ਪ੍ਰਭਾਵਸ਼ਾਲੀ ਮੁਲਾਂਕਣ ਜਾਰੀ ਕੀਤੇ
ਭਾਰਤੀ ਚਿੜੀਆਘਰਾਂ ਦੇ ਪ੍ਰਬੰਧ ਲਈ ਪ੍ਰਭਾਵਸ਼ਾਲੀ ਮੁਲਾਂਕਣ ਦੀ ਰੂਪ ਰੇਖਾ ਅਤੇ ਸਮੁੰਦਰੀ ਸੁਰੱਖਿਆ ਖੇਤਰਾਂ ਦੀ ਸ਼ੁਰੂਆਤ ਕੀਤੀ ਗਈ ਹੈ
ਕੇਂਦਰੀ ਵਾਤਾਵਰਣ , ਵਣ ਤੇ ਜਲਵਾਯੂ ਪਰਿਵਰਤਨ ਮੰਤਰੀ ਸ਼੍ਰੀ ਪ੍ਰਕਾਸ਼ ਜਾਵਡੇਕਰ ਨੇ ਅੱਜ ਦੇਸ਼ ਦੇ 146 ਕੌਮੀ ਪਾਰਕਾਂ ਤੇ ਜੰਗਲੀ ਜੀਵ ਸੈਂਕਚਰੀਸ ਲਈ ਪ੍ਰਬੰਧਕੀ ਪ੍ਰਭਾਵਸ਼ਾਲੀ ਮੁਲਾਂਕਣ  ਜਾਰੀ ਕੀਤਾ । ਇਸ ਵੇਲੇ ਭਾਰਤ ਵਿੱਚ 903 ਸੁਰੱਖਿਆ ਖੇਤਰਾਂ ਦਾ ਨੈੱਟਵਰਕ ਹੈ , ਜੋ ਦੇਸ਼ ਦੇ ਕੁਲ ਭੁਗੋਲਿਕ ਖੇਤਰ ਦਾ 5% ਹੈ । ਸੁਰੱਖਿਆ ਖੇਤਰਾਂ ਦੇ ਪ੍ਰਭਾਵ ਦਾ ਮੁਲਾਂਕਣ ਕਰਨ ਲਈ ਪ੍ਰਬੰਧਕੀ ਪ੍ਰਭਾਵਸ਼ਾਲੀ ਦਾ ਮੁਲਾਂਕਣ ਜ਼ਰੂਰੀ ਹੈ ।
ਇਸ ਮੌਕੇ ਬੋਲਦਿਆਂ ਸ਼੍ਰੀ ਜਾਵਡੇਕਰ ਨੇ ਕਿਹਾ ਕਿ ਜੋ ਹੋਰ ਮੁਲਕ ਪ੍ਰਾਪਤ ਨਹੀਂ ਕਰ ਸਕੇ , ਭਾਰਤ ਨੇ ਪ੍ਰਾਪਤ ਕੀਤਾ ਹੈ ਅਤੇ ਅੱਜ ਭਾਰਤ ਜੀਵ ਭਿੰਨਤਾ ਵਾਲਾ ਦੇਸ਼ ਹੈ । ਵਾਤਾਵਰਣ ਮੰਤਰੀ ਨੇ ਕਿਹਾ ,"ਵਿਸ਼ਵ ਦੀ 70% ਟਾਈਗਰ ਵਸੋਂ , ਏਸ਼ੀਆਟਿਕ ਸ਼ੇਰਾਂ ਦੇ 70% ਅਤੇ 60% ਤੋਂ ਵਧੇਰੇ ਲੈਪਰਡਸ ਵਸੋਂ ਭਾਰਤ ਵਿੱਚ ਹੈ ਅਤੇ ਇਹ ਭਾਰਤ ਦੇ ਜੈਵਿਕ ਵਿਭਿੰਨਤਾ ਦਾ ਪ੍ਰਮਾਣ ਹੈ । ਕਿਉਂਕਿ ਇਹ ਵੱਡੀਆਂ ਬਿੱਲੀਆਂ ਫੂਡ ਚੇਨ ਉੱਪਰ ਬੈਠ ਸਕਦੀਆਂ ਹਨ ਅਤੇ ਇਹਨਾਂ ਦੀ ਵੱਧ ਰਹੀ ਗਿਣਤੀ ਸਾਰੇ ਵਾਤਾਵਰਣ ਪ੍ਰਣਾਲੀ ਦੀ ਰਿਸ਼ਟ ਪੁਸ਼ਟਤਾ ਦਰਸਾਉਂਦੀ ਹੈ"।
ਸ਼੍ਰੀ ਜਾਵਡੇਕਰ ਨੇ ਐਲਾਨ ਕੀਤਾ ਕਿ ਇਸ ਸਾਲ ਦੇਸ਼ ਦੇ 10 ਵਧਿਆ ਕੌਮੀ ਪਾਰਕਾਂ , 5 ਤਟੀ ਅਤੇ ਸਮੁੰਦਰੀ ਪਾਰਕਾਂ ਅਤੇ ਉੱਚ ਕੋਟੀ ਦੇ 5 ਚਿੜੀਆਘਰਾਂ ਦੀ ਰੈਕਿੰਗ ਕੀਤੀ ਜਾਵੇਗੀ ਅਤੇ ਹਰੇਕ ਸਾਲ ਪੁਰਸਕਾਰ ਦਿੱਤੇ ਜਾਣਗੇ ।
ਸੁਰੱਖਿਅਤ ਖੇਤਰਾਂ ਦਾ ਪ੍ਰਬੰਧਨ ਪ੍ਰਭਾਵਸ਼ਾਲੀ ਮੁਲਾਂਕਣ ਪੀ ਏ ਮੈਨੇਜਰਾਂ ਲਈ ਇੱਕ ਮਹੱਤਵਪੂਰਨ ਸਾਧਨ ਵਜੋਂ ਉਭਰਿਆ ਹੈ ਅਤੇ ਸਰਕਾਰਾਂ ਤੇ ਅੰਤਰਰਾਸ਼ਟਰੀ ਸੰਸਥਾਵਾਂ ਵੱਲੋਂ ਵੱਡੀ ਗਿਣਤੀ ਵਿੱਚ ਵਰਤਿਆ ਜਾ ਰਿਹਾ ਹੈ ਤਾਂ ਜੋ ਸੁਰੱਖਿਅਤ ਖੇਤਰ ਪ੍ਰਬੰਧਕ ਪ੍ਰਣਾਲੀਆਂ ਦੀਆ ਮਜ਼ਬੂਤੀਆਂ ਤੇ ਕਮਜ਼ੋਰੀਆਂ ਨੂੰ ਸਮਝਿਆ ਜਾ ਸਕੇ ।
ਮੌਜੂਦਾ ਮੁਲਾਂਕਣ ਦੇ ਨਤੀਜੇ ਉਤਸ਼ਾਹਜਨਕ ਹਨ , ਕਿਉਂਕਿ ਸਮੁੱਚਾ ਐੱਮ ਈ ਈ ਸਕੋਰ 62.01% ਹੈ , ਜੋ ਵਿਸ਼ਵ ਦੇ 56% ਤੋਂ ਵਧੇਰੇ ਹੈ । ਇਸ ਰਾਉਂਡ ਦੇ ਮੁਲਾਂਕਣ ਨਾਲ ਵਾਤਾਵਰਣ , ਵਣ ਅਤੇ ਜਲਵਾਯੂ ਮੰਤਰਾਲੇ ਨੇ 2006 ਤੋਂ 2019 ਤੱਕ ਦੇਸ਼ ਦੀਆਂ ਸਾਰੀਆਂ ਜ਼ਮੀਨੀ ਕੌਮੀ ਪਾਰਕਾਂ ਤੇ ਜੰਗਲੀ ਜੀਵ ਸੈਂਕਚਰੀਆਂ ਦੇ ਮੁਲਾਂਕਣ ਦਾ ਪਹਿਲਾ ਪੂਰਾ ਚੱਕਰ ਸਫਲਤਾਪੂਰਵਕ ਮੁਕੰਮਲ ਕਰ ਲਿਆ ਹੈ । ਐੱਮ ਈ ਈ ਇੱਕ ਮਹੱਤਵਪੂਰਨ ਦਸਤਾਵੇਜ਼ ਹੈ , ਜੋ ਸਮੁੰਦਰੀ ਸੁਰੱਖਿਆ ਖੇਤਰਾਂ ਦੇ ਸੁਰੱਖਿਅਤ ਖੇਤਰ ਤੇ ਵੱਧ ਰਹੇ ਐੱਮ ਈ ਈ ਅਤੇ ਵਾਈਲਡ ਲਾਈਫ ਦੇ ਵੱਖ ਵੱਖ ਪੱਖਾਂ ਨੂੰ ਕੀਮਤੀ ਸੇਧ ਮੁਹੱਈਆ ਕਰਦਾ ਹੈ । ਸਮੁੰਦਰੀ ਸੁਰੱਖਿਆ ਖੇਤਰਾਂ ਦੇ ਐੱਮ ਈ ਈ ਲਈ ਇੱਕ ਨਵੀਂ ਰੂਪ ਰੇਖਾ ਵੀ ਸਾਂਝੇ ਤੌਰ ਤੇ ਡਬਲਯੂ ਆਈ ਆਈ ਅਤੇ ਐੱਮ ਓ ਈ ਐੱਫ ਤੇ ਸੀ ਸੀ ਨੇ ਸਾਂਝੇ ਤੌਰ ਤੇ ਤਿਆਰ ਕੀਤੀ ਹੈ ਅਤੇ ਇਹ ਲਾਗੂ ਕਰਨ ਲਈ ਬਹੁਤ ਲਾਹੇਵੰਦ ਦਸਤਾਵੇਜ਼ ਹੋਵੇਗੀ ।
ਵਾਤਾਵਰਣ ਮੰਤਰੀ ਨੇ ਭਾਰਤੀ ਚਿੜੀਆਘਰ ਫਰੇਮਵਰਕ ਦੀ ਪ੍ਰਬੰਧਕੀ ਪ੍ਰਭਾਵਸ਼ਾਲੀ ਮੁਲਾਂਕਣ ਦੀ ਵੀ ਸ਼ੁਰੂਆਤ ਕੀਤੀ । ਇਸ ਰੂਪ ਰੇਖਾ ਵਿੱਚ ਦੇਸ਼ ਦੇ ਚਿੜੀਆਘਰਾਂ ਦੇ ਮੁਲਾਂਕਣ ਲਈ ਸੰਕੇਤਾਂ ਤੇ ਢੰਗ ਤੇ ਨਿਰਦੇਸ਼ਾਂ ਦਾ ਪ੍ਰਸਤਾਵ ਹੈ ਅਤੇ ਇਹ ਮੁਲਾਂਕਣ ਸੰਪੂਰਨ ਅਤੇ ਸੁਤੰਤਰ ਹੈ ।
ਮੁਲਾਂਕਣ ਢੰਗ ਤਰੀਕੇ ਤੇ ਸੰਕੇਤ ਰਵਾਇਤੀ ਧਾਰਨਾ ਤੋਂ ਵੱਖਰੇ ਹਨ ਤੇ ਇਹਨਾਂ ਵਿੱਚ ਜਾਨਵਰਾਂ ਦੀ ਭਲਾਈ , ਪਸ਼ੂ ਪਾਲਣ ਅਤੇ ਸਰੋਤਾਂ ਅਤੇ ਵਿੱਤ ਨੂੰ ਟਿਕਾਉਣਯੋਗ ਵਰਗੇ ਮੁੱਦੇ ਸ਼ਾਮਲ ਹਨ । ਐੱਮ ਈ ਈ ਜ਼ੂ ਅਭਿਆਸ ਦੇਸ਼ ਦੇ ਚਿੜੀਆਘਰਾਂ ਵਿੱਚ ਵੱਡੇ ਮਾਣਕੀਕਰਨ ਦੇ ਵਿਕਾਸ ਵੱਲ ਵੱਧ ਰਿਹਾ ਹੈ ਅਤੇ ਜਵਾਬਦੇਹੀ , ਪਾਰਦਰਸ਼ਤਾ , ਨਵੀਨਤਮ ਤਕਨਾਲੋਜੀ ਦੀ ਵਰਤੋਂ , ਸਾਂਝੀਵਾਲਤਾ ਅਤੇ ਖਤਰੇ ਵਿੱਚ ਜੀਵ ਜੰਤੂਆਂ ਦੀ ਸਾਂਭ ਸੰਭਾਲ ਲਈ ਮੈਨਡੇਟ ਪ੍ਰਾਪਤ ਕਰਨ ਵਰਗੀਆਂ ਮੁੱਖ ਕਦਰਾਂ ਕੀਮਤਾਂ ਨਾਲ ਜੁੜਿਆ ਹੈ ।
Report on Management Effectiveness Evaluation of 146 National Parks and Wildlife Sanctuaries in India, 2018-19
ਜੀ ਕੇ
(Visitor Counter : 253
ਮੰਤਰੀ ਮੰਡਲ ਸਕੱਤਰੇਤ
ਮੰਤਰੀ ਮੰਡਲ ਸਕੱਤਰ ਨੇ ਕੋਵਿਡ ਤੋਂ ਸਭ ਤੋਂ ਅਧਿਕ ਪ੍ਰਭਾਵਿਤ 13 ਸ਼ਹਿਰਾਂ ਦੀ ਸਥਿਤੀ ਦੀ ਸਮੀਖਿਆ ਕੀਤੀ
ਮੰਤਰੀ ਮੰਡਲ ਸਕੱਤਰ ਨੇ ਕੋਵਿਡ-19 ਤੋਂ ਸਭ ਤੋਂ ਅਧਿਕ ਪ੍ਰਭਾਵਿਤ 13 ਸ਼ਹਿਰਾਂ ਦੀ ਸਥਿਤੀ ਦੀ ਸਮੀਖਿਆ ਕਰਨ ਲਈ ਮਿਊਂਸਪਲ ਕਮਿਸ਼ਨਰਾਂ, ਜ਼ਿਲ੍ਹਾ ਮੈਜਿਸਟ੍ਰੇਟਾਂ ਨਾਲ ਬੈਠਕ ਕੀਤੀ। ਬੈਠਕ ਵਿੱਚ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਮੁੱਖ ਸਕੱਤਰ ਵੀ ਸ਼ਾਮਲ ਹੋਏ।
ਇਸ ਬੈਠਕ ਦਾ ਇਸ ਲਈ ਮਹੱਤਵ ਹੈ ਕਿਉਂਕਿ ਇਨ੍ਹਾਂ 13 ਸ਼ਹਿਰਾਂ ਨੂੰ ਕੋਰੋਨਾਵਾਇਰਸ ਤੋਂ ਸਭ ਤੋਂ ਅਧਿਕ ਪ੍ਰਭਾਵਿਤ ਸਥਾਨ ਮੰਨਿਆ ਜਾ ਰਿਹਾ ਹੈ ਅਤੇ ਦੇਸ਼ ਦੇ ਲਗਭਗ 70% ਪਾਜ਼ਿਟਿਵ ਮਾਮਲੇ ਇਨ੍ਹਾਂ ਸ਼ਹਿਰਾਂ ਵਿੱਚ ਹਨ।
ਕੋਵਿਡ ਤੋਂ ਸਭ ਤੋਂ ਅਧਿਕ ਪ੍ਰਭਾਵਿਤ 13 ਸ਼ਹਿਰ ਹਨ - ਮੁੰਬਈ, ਚੇਨਈ , ਦਿੱਲੀ/ਨਵੀਂ ਦਿੱਲੀ , ਅਹਿਮਦਾਬਾਦ, ਠਾਣੇ, ਪੁਣੇ, ਹੈਦਰਾਬਾਦ, ਕੋਲਕਾਤਾ/ਹਾਵੜਾ, ਇੰਦੌਰ , ਜੈਪੁਰ, ਜੋਧਪੁਰ, ਚੈਂਗਲਪੱਟੂ  ਅਤੇ ਤਿਰੂਵੱਲੂਰ   ਹਨ।
ਬੈਠਕ ਵਿੱਚ ਕੋਵਿਡ-19 ਮਾਮਲਿਆਂ ਦੇ ਪ੍ਰਬੰਧਨ ਲਈ ਅਧਿਕਾਰੀਆਂ ਅਤੇ ਨਗਰ ਨਿਗਮਾਂ ਦੇ ਕਰਮਚਾਰੀਆਂ ਦੁਆਰਾ ਕੀਤੇ ਗਏ ਉਪਾਵਾਂ ਦੀ ਸਮੀਖਿਆ ਕੀਤੀ ਗਈ।
ਕੇਂਦਰ ਸਰਕਾਰ ਪਹਿਲਾਂ ਹੀ ਸ਼ਹਿਰੀ ਬਸਤੀਆਂ ਵਿੱਚ ਕੋਵਿਡ-19 ਦੇ ਪ੍ਰਬੰਧਨ ਉੱਤੇ ਦਿਸ਼ਾ-ਨਿਰਦੇਸ਼ ਜਾਰੀ ਕਰ ਚੁੱਕੀ ਹੈ।
ਇਸ ਰਣਨੀਤੀ ਦੀਆਂ ਮੁੱਖ ਵਿਸ਼ੇਸ਼ਤਾਵਾਂ ਵਿੱਚ ਉੱਚ ਜੋਖਮ ਵਾਲੇ ਕਾਰਕਾਂ ਉੱਤੇ ਕੰਮ ਕਰਨਾ, ਪੁਸ਼ਟੀ ਦਰ, ਘਾਤਕ ਦਰ, ਡਬਲਿੰਗ ਰੇਟ, ਪ੍ਰਤੀ ਮਿਲੀਅਨ ਲੋਕਾਂ ਦੇ ਟੈਸਟ ਆਦਿ ਜਿਹੇ ਸੂਚਕ ਅੰਕ ਸ਼ਾਮਲ ਹਨ।
ਕੇਂਦਰ ਨੇ ਜ਼ੋਰ ਦੇ ਕੇ ਕਿਹਾ ਹੈ ਕਿ ਕੰਟੇਨਮੈਂਟ ਜ਼ੋਨਾਂ ਨੂੰ ਮਾਮਲਿਆਂ ਅਤੇ ਸੰਪਰਕਾਂ ਦੀ ਮੈਪਿੰਗ ਅਤੇ ਉਨ੍ਹਾਂ ਦੇ ਭੂਗੋਲਿਕ ਵਿਸਤਾਰ ਜਿਹੇ ਕਾਰਕਾਂ ਦੇ ਅਧਾਰ ਉੱਤੇ ਭੂਗੋਲਿਕ ਰੂਪ ਨਾਲ ਪਰਿਭਾਸ਼ਿਤ ਕੀਤਾ ਜਾਂਦਾ ਹੈ। ਇਹ ਇੱਕ ਚੰਗੀ ਤਰ੍ਹਾਂ ਨਾਲ ਪਰਿਭਾਸ਼ਿਤ ਘੇਰੇ ਦਾ ਸੀਮਾਂਕਨ ਕਰਨ ਅਤੇ ਲੌਕਡਾਊਨ ਦੇ ਸਖ਼ਤ ਪ੍ਰੋਟੋਕਾਲ ਨੂੰ ਲਾਗੂ ਕਰਨ ਦੇ ਸਮਰੱਥ ਹੋਵੇਗਾ।
ਨਗਰ ਨਿਗਮ ਇਹ ਤੈਅ ਕਰ ਸਕਦਾ ਹੈ ਕਿ ਆਵਾਸੀ ਕਾਲੋਨੀਆਂ, ਮੁਹੱਲਿਆਂ, ਨਗਰਪਾਲਿਕਾ ਵਾਰਡਾਂ ਜਾਂ ਪੁਲਿਸ- ਥਾਣਾ ਖੇਤਰਾਂ, ਨਗਰਪਾਲਿਕਾ ਖੇਤਰਾਂ, ਕਸਬਿਆਂ ਨੂੰ ਜ਼ਰੂਰਤ ਅਨੁਸਾਰ ਕੰਟੇਨਮੈਂਟ ਜ਼ੋਨ ਦੇ ਰੂਪ ਵਿੱਚ ਨਾਮਜ਼ਦ ਕੀਤਾ ਜਾ ਸਕਦਾ ਹੈ ਜਾਂ ਨਹੀਂ।
ਸ਼ਹਿਰਾਂ ਨੂੰ ਸਲਾਹ ਦਿੱਤੀ ਗਈ ਹੈ ਕਿ ਇਹ ਖੇਤਰ ਜ਼ਿਲ੍ਹਾ ਪ੍ਰਸ਼ਾਸਨ ਅਤੇ ਸਥਾਨਕ ਸ਼ਹਿਰੀ ਸੰਸਥਾ ਦੁਆਰਾ ਸਥਾਨਕ ਪੱਧਰ ‘ਤੇ ਤਕਨੀਕੀ ਜਾਣਕਾਰੀ ਨਾਲ ਉਚਿਤ ਤੌਰ ‘ਤੇ ਪਰਿਭਾਸ਼ਿਤ ਕੀਤਾ ਜਾਣਾ ਚਾਹੀਦਾ ਹੈ।